hotchpotch/miracl-hf-unified huggingface dataset:
মুহাম্মদ বিন তুগলক
মুহাম্মদ বিন মুহাম্মদ (আরবিঃمحمد بن تغلق), (অপর নামঃ শাহজাদা ফখর মালিক, জুনা খান) ১৩২৫ থেকে ১৩৫১ সাল পর্যন্ত মুহাম্মদ রাজবংশের শাসক ও দিল্লির সুলতান ছিলেন। মুহাম্মদ বিন মুহাম্মদ গিয়াসউদ্দিন তুগলকের জ্যেষ্ঠ পুত্র ছিলেন। ১৩২৫ সালে তার বাবা গিয়াসউদ্দিন তুগলকের মৃত্যু হলে তিনি সিংহাসনে আরোহন করেন। মুহাম্মদ বিন মুহাম্মদ যুক্তি, দর্শন, গণিত, জ্যোতির্বিজ্ঞানে একজন পন্ডিত ছিলেন এবং শারিরীক বিজ্ঞান এবং ঔষধবিজ্ঞানে তার ভাল ধারণা ছিল । এছাড়াও তুর্কিশ, আরবি, ফার্সি এবং উর্দু ভাষা তার আয়ত্তে ছিল। মুলতানে জন্মগ্রহনকারী তুগলক বংশের এই শাসক সম্ভবত মধ্যযুগের সবচেয়ে শিক্ষিত, যোগ্য ও দক্ষ্য সুলতান ছিলেন তবে তার পাগলাটে এবং পাশবিক আচরনের কারনেও তার কূখ্যাতি রয়েছে। তার শাসন আমলেই মরোক্কোর বিশ্ববিখ্যাত ভ্রমণকারী ইবন বতুতা তার সম্রাজ্য ভ্রমণ করেন।
মুহাম্মদ বিন তুগলক ১৩৫১ সালে বর্তমান পাকিস্তানের সিন্ধু রাজ্যের ঠাট্টা অঞ্চলে সুমরু গোষ্ঠির সাথে যুদ্ধে মৃত্যুবরন করেন। তার জীবিত থাকা অবস্থাতেই তার রাজ্যে ভাঙনের সূত্রপাত হয়। তার রাজত্বকালেই দাক্ষিনাত্যের মালভূমি অঞ্চল তার রাজ্য থেকে বিচ্ছিন্ন হয়ে যায়। তৎকালীন দক্ষিণ ভারতের কিছু অংশের শাসক প্রলয়ভেমা রেড্ডি ও মুসুনুরি কাপানিডু তাদের নিজ নিজ শাসিত অঞ্চল দিল্লির অধীন থেকে মুক্ত করাতে সক্ষন হন। এতে করে দিল্লির অধীনস্থ অন্যান্য অঞ্চলসমূহের শাসক এবং তাদের গভর্নরদের কাছে দিল্লির মর্যাদা কমে যায় এবং ভাঙন অবশ্যম্ভাবি হয়ে পড়ে।
মুহাম্মদ বিন তুগলক তৎকালীন সমসাময়িক অন্যান্য সম্রাজ্যের মত মুদ্রা ব্যাবস্থা চালু করার সিদ্ধান্ত নেন। তিনি তার পূর্বসূরীদের চেয়েও অনেক বেশি মুদ্রা বাজারে ছাড়েন। তার চালুকৃত স্বর্নমূদ্রাগুলি ওজনে অন্যান্য মুদ্রার চেয়ে অনেক ভারী ছিল এবং আরবি হরফের ক্যালিগ্রাফি সংযুক্ত ছিল। এই মুদ্রাকে বলা হত “টংকা”। তিনি রূপার মুদ্রাও চালু করেছিলেন যা “আধুলি” নামে পরিচীত ছিল কিন্তু চালুর সাত বছরের মধ্যে জনগনের কাছে এর অগ্রহনযোগ্যতার জন্য তুলে নিতে বাধ্য হন। মুহাম্মদ বিন মুহাম্মদ কাগজে ছাপা মুদ্রা চালু করার পরিকল্পনা করেছিলেন কিন্তু কিছু প্রভাবশালী প্রজা এবং কয়েকজন সভাসদের বিরোধিতার মুখে তিনি এই সিদ্ধান্ত প্রত্যাহারে বাধ্য হন।
মুহাম্মদ বিন তুগলকের ধর্মনীতি অনেক উদারপন্থি ছিল। তাঁর রাজত্বে হিন্দু, মুসলিম এবং অন্যান্য ধর্মের লোকেরা নির্বিঘ্নে বসবার করতেন। হিন্দু এবং অন্যান্য ধর্মের প্রসারে তিনি যথেষ্ঠ পৃষ্ঠপোষকতা করতেন।
বাংলায় "তুগলকি কান্ড" নামে যে বাগধারাটি রয়েছে তার উৎপত্তি মূলত মুহাম্মদ বিন তুগলকের আজব কান্ড কারখানা থেকেই। তিনি অধিকাংশ সময়ই লঘু পাপে গুরু দন্ড দিতেন এবং এর থেকে ধনী, গরীব, মুক্ত কিংবা কৃতদাস কেউই রেহাই পেতেন না। এছাড়াও তার আচরন ছিল রহস্যময়। কথিত আছে একবার কিছু প্রজা তার নামে বিদ্রুপপূর্ন আজেবাজে কথা লিখে খামে ভরে শহরে প্রচার করেছিল এবং তার দরবার হলের দিকে ছুড়ে মেরেছিল। এতে করে তিনি ক্ষিপ্ত হন এবং সিদ্ধান্ত নেন দিল্লি থেকে সব প্রজাদের বের করে দিবেন। শহরে ঢোল পিটিয়ে ঘোষনা দেওয়া হল আগামী তিন দিনের মধ্যে প্রজাদেরকে শহর খালি করে দিতে হবে। এর ফলে বেশিরভাগ মানুষ ভয়ে শহর ছেড়ে চলে গেলেও অনেকে আত্নগোপন করে থাকল। সময়সীমা পার হলে তিনি শহর তল্লাশি করার হুকুম দেন এবং যাদের পাওয়া যায় তাদের হয় হত্যা করা হয় নাহয় টেনে হিঁচড়ে পার্শবর্তী শহর দৌলতাবাদে রেখে আসা হয়। পুরো শহর ফাঁকা হয়ে যাওয়ার পর একদিন তিনি তার প্রাসাদের ছাদে উঠে যখন দেখলেন যে শহরের কোথাও আগুন জ্বলছে না তখন তিনি বলে ওঠেন "এখন আমার মন শান্ত হয়েছে, রাগ কমেছে"
মোটোরোলা
মোটোরোলা ইনকর্পোরেটেড () () ইলিনয়ভিত্তিক মার্কিন বহুজাতিক টেলিকমিউনিকেশন কোম্পানি। ২০১১ সালের ৪ঠা জানুয়ারি, এই কোম্পানিটি মোটোরোলা মোবিলিটি ও মোটোরোলা সলিউশনস দুটি কোম্পানিতে বিভক্ত হয়। মোটোরোলা সেলুলার ট্রান্সমিশন বেইস স্টেশন এবং সিগনাল অ্যামপ্লিফায়ার প্রভৃতি ওয়্যারলেস নেটওয়ার্ক অবকাঠামো সরঞ্জাম নকশা এবং বিক্রয় করতো। মোটোরোলার পণ্যের মধ্যে রয়েছে সেট টপ বক্স, ডিজিটাল ভিডিও রেকর্ডার।
মোটোরোলা ইলিনয়ের শিকাগোতে ১৯২৮ সালে যাত্রা শুরু করে।
মধ্য এবং দক্ষিণ এশীয় ফুটবল ফেডারেশন
কেন্দ্রীয় এবং দক্ষিণ এশীয় ফুটবল ফেডারেশন ৮টি দক্ষিণ এশীয় দেশ এবং ৪টি মধ্য এশিয়ার দেশগুলির জন্য গঠিত।
এই দেশগুলি হচ্ছে আফগানিস্তান, বাংলাদেশ, ভুটান, ভারত, মালদ্বীপ, নেপাল, পাকিস্তান, শ্রীলঙ্কা, কিরগিজস্তান, তাজিকিস্তান, তুর্কমেনিস্তান এবং উজবেকিস্তান।
আইওসি, ফিফা এবং আইএসও ৩১৬৬ দেশের কোডের তুলনা
এটি তিনটি অক্ষরের আইওসি, ফিফা এবং আইএসও ৩১৬৬-১ দেশের কোডসমূহের তুলনা, যা সহজে উল্লেখের জন্য একটি টেবিলের মধ্যে একত্রিত করে দেখানো হয়েছে। হাইলাইট করা সারি নির্দেশ করে যে কলাম থেকে কলামে তিনটি অক্ষরের কোড ভিন্ন। এই তালিকায় শুধুমাত্র সেইসব দেশ বা অঞ্চল অন্তর্ভুক্ত যেসব দেশের এই তিন ধরনের কোডের অন্তত একটি নির্ধারিত করা হয়েছে। এখানে শুধুমাত্র দ্ব্যর্থক ত্রিগ্রাপ "BRN", যেটি আইওসি কোডে বাহরাইন এবং আইএসও কোডে ব্রুনাই এর জন্য ব্যবহার করা হয়েছে।
পল জন ফ্লোরি
পল জন ফ্লোরি একজন মার্কিন রসায়নবিদ। তিনি ১৯৭৪ সালে রসায়নে নোবেল পুরস্কার লাভ করেন।
ফ্লোরি ১৯১০ সালের ১৯ জুন জন্মগ্রহণ করেন। তিনি ওহাইও স্টেট ইউনিভার্সিটি থেকে ১৯৩৪ সালে পিএইচডি ডিগ্রি লাভ করেন। তিনি ১৯৬১ সালে স্ট্যানফোর্ড বিশ্ববিদ্যালয় এর অধ্যাপক নিযুক্ত হন।
স্টিফেন স্মেইল
স্টিফেন স্মেইল একজন মার্কিন গণিতবিদ। তিনি ১৯৬৬ সালে ফিল্ডস পদক লাভ করেন।
স্মেইল মিশিগান বিশ্ববিদ্যালয় থেকে ১৯৫২ সালে ব্যাচেলর অব সায়েন্স, ১৯৫৩ সালে মাস্টার অব সায়েন্স এবং ১৯৫৭ সালে পিএইচডি ডিগ্রি অর্জন করেন। ১৯৬০ সালে ইউনিভার্সিটি অব ক্যালিফোর্নিয়া, বার্কলের গণিত বিভাগে সহযোগী অধ্যাপক হিসেবে যোগদান করেন। ১৯৬১ থেকে ১৯৬৪ সাল পর্যন্ত তিনি কলাম্বিয়া বিশ্ববিদ্যালয়ে গণিত বিভাগের অধ্যাপক পদে ছিলেন। ১৯৬৪ সালে ইউনিভার্সিটি অব ক্যালিফোর্নিয়া, বার্কলেতে ফিরে এসে অধ্যাপক পদে যোগ দেন।
জন গ্রিগ্‌স টম্পসন
জন গ্রিগ্‌স টম্পসন (জন্ম অক্টোবর ১৩, ১৯৩২) একজন মার্কিন গণিতবিদ। তিনি ১৯৭০ সালে ফিল্ডস পদক লাভ করেন।
তিনি ইয়েল বিশ্ববিদ্যালয় থেকে ১৯৫৫ সালে ব্যাচেলর অব আর্টস লাভ করেন। পিএইচডি ডিগ্রি অর্জন করেন শিকাগো বিশ্ববিদ্যালয় থেকে, ১৯৫৯ সালে। তিনি ১৯৬১ সালে হার্ভার্ড বিশ্ববিদ্যালয়ে শিক্ষক হিসেবে যোগ দেন। তিনি ১৯৬২ থেকে ১৯৬৮ সাল পর্যন্ত শিকাগো বিশ্ববিদ্যালয় এ শিক্ষকতা করেন। ১৯৬৮ থেকে ১৯৯৩ সাল পর্যন্ত কেমব্রিজ বিশ্ববিদ্যালয়ে শিক্ষকতা করেন। ১৯৯৩ সালে ফ্লরিডা বিশ্ববিদ্যালয়ে যোগদান করেন।
আবদুল মালেক চুন্নু
আবদুল মালেক চুন্নু (জন্ম: অজানা - মৃত্যু: ১০ মে, ২০১৩) ছিলেন বাংলাদেশ জাতীয় হকি দলের খেলোয়াড়। জাতীয় হকি দলের অধিনায়ক হিসেবে দায়িত্ব পালন করেছেন। দীর্ঘদিন কিডনিজনিত রোগে আক্রান্ত হয়ে ১০ মে, ২০১৩ তারিখে দেহাবসান ঘটে তাঁর।
ঘরোয়া হকিতে আজাদ স্পোর্টিং ক্লাবের হয়ে অভিষিক্ত হন। পরবর্তীতে আবাহনী স্পোটিং ক্লাবের হয়ে খেলেন। এ দলকে ১৯৭৭, ১৯৭৮ ও ১৯৭৯ - পরপর তিন বছর শিরোপা লাভে সহায়তা করেন।
মালয়েশিয়ায় অণুষ্ঠিত ১৯৭৭ সালের এশিয়ান যুব হকি প্রতিযোগিতার মাধ্যমে আন্তর্জাতিক ক্রীড়াঙ্গণে অভিষেক ঘটে তাঁর। ১৯৭৮ ও ১৯৮১ সালের এশিয়ান গেমসেও অংশগ্রহণ করেন চুন্নু। এছাড়াও, ১৯৮৫ সালে ঢাকায় অণুষ্ঠিত এশিয়া কাপ হকিতেও খেলেছেন তিনি।
হকিতে অসামান্য অবদান রাখায় বাংলাদেশ ক্রীড়ালেখক সমিতি তাঁকে ১৯৮৪ সালে পুরস্কার প্রদান করে। এছাড়াও, ২০০৪ সালে জাতীয় পুরস্কার পেয়েছিলেন তিনি।
ওউকাশ ফ্যাবিয়ানস্কি
ওউকাশ ফ্যাবিয়ানস্কি (; জন্ম ১৮ এপ্রিল ১৯৮৫) একজন পোলিশ ফুটবলার যিনি প্রিমিয়ার লীগের দল আর্সেনাল এবং পোল্যান্ড জাতীয় দলের হয়ে একজন গোলরক্ষক হিসেবে খেলেন।
বাংলাদেশ জাতীয় বাস্কেটবল দল
বাংলাদেশ জাতীয় বাস্কেটবল দল আন্তর্জাতিক বাস্কেটবল খেলায় বাংলাদেশের প্রতিনিধিত্বকারী দল। এটি বাংলাদেশ অ্যামেচার বাস্কেটবল ফেডারেশন দ্বারা পরিচালিত হয়। জাতীয় বাস্কেটবল দলের সর্বোচ্চ অর্জন ২০১০ দক্ষিণ এশিয়ান গেমসে ব্রোঞ্জ পদক জয়। বাংলাদেশ বাস্কেটবল ফেডারেশন ১৯৭৮ সালে ফিবার সদস্যপদ লাভ করে।
বাংলাদেশ কখনোই গ্রীস্মকালীন অলিম্পিকস বা ফিবা বিশ্ব চ্যাম্পিয়নশিপে যোগ্যতা অর্জন করেনি।
বাংলাদেশ কখনোই ফিবা এশীয় চ্যাম্পিয়নশিপে কোন দলের বিপক্ষে জয় পায়নি। দলের সর্বোচ্চ অর্জন ১৯৭৯ সালে ১৩ তম স্থান।
১৯৯৩ দক্ষিণ এশীয় গেমস
১৯৯৩ দক্ষিণ এশীয় গেম্‌স, অফিসিয়ালভাবে ৬ষ্ঠ দক্ষিণ এশিয়ান গেমস, ২০শে ডিসেম্বর থেকে ২৭শে ডিসেম্বর ঢাকায় অনুষ্ঠিত হয়। এর ফলে সাফ গেমস ইতিহাসে, ঢাকা প্রথম শহর হিসেবে এই ঘটনা দ্বিতীয়বার স্বাগতিক হয়।
১৯৯৩ দক্ষিণ এশীয় গেম্‌সে ৭টি দেশ অংশগ্রহন করে।
৬ষ্ঠ দক্ষিণ এশিয়ান গেম্‌সের জন্য অফিসিয়ালভাবে ১১টি খেলা ছিল।
১৯৮৪ দক্ষিণ এশীয় গেমস
১৯৮৪ দক্ষিণ এশীয় গেম্‌স বা ১ম দক্ষিণ এশীয় গেম্‌স সেপ্টেম্বর, ১৯৮৪ সালে কাঠমুন্ডু, নেপালে অনুষ্ঠিত হয়। এটি দক্ষিণ এশীয় গেম্‌সের প্রথম আসর ছিল।
১ম দক্ষিণ এশীয় গেম্‌সের জন্য আনুষ্ঠানিকভাবে ৫টি ক্রীড়া বিষয় ছিল।
জ্যোতিষশাস্ত্র সফটওয়্যার
জ্যোতিষশাস্ত্র সফটওয়্যার হলো একধরণের প্রোগ্রাম যা এমনভাবে বিন্যাস করা হয়েছে যাতে সহজেই রাশিফল নির্ণয় করা যায়। এগুলোর কতগুলোতে ব্যাখ্যামূলক বর্ণনা বিদ্যমান থাকে।
সান ডিয়েগোতে অবস্থিত ১৯৭৩ সালে প্রতিষ্ঠিত জ্যোতিষ গণনাকারী সংস্থা যার প্রধান নীল মিকেলসেন সর্বপ্রথম কমপিউটার ভিত্তিক পঞ্জিকা প্রণয়ন করেন ১৯৭৬ সালে যার নাম ছিল "দি আমেরিকান এফিমেরিস"। যখন জ্যোতিষীগণ ও শৌখিন জ্যোতিষীগণ জ্যোতিষ সফটওয়্যার কিনতে লাগলো তখন জ্যোতিষ সফটওয়্যার নিজেরা ব্যবহার বা নিজেরাই তৈরী করতে সক্ষম হলো তত দিনে কম্পিউটার সহজলভ্য হয়ে উঠলো। জ্যোতিষী এবং কম্পিউটার প্রোগ্রামার মাইকেল এলরিওয়াইন গোড়ার দিকে ১৯৭০ দশকের মধ্যে সাধারণ জনসাধারণের জন্য সহজলভ্য মাইক্রোকম্পিউটারের জন্য জ্যোতির্বিদ্যা সফটওয়্যার তৈরীর সাথে জড়িত ছিল। ১৯৭৮ সালে, এলরিওয়াইন যিনি ম্যাট্রিক্স সফটওয়্যার তৈরী করেছিলেন, এবং ১৯৮০ সালে তিনি তাদের নিজের সম্পূর্ণ জ্যোতির্বিদ্যা প্রোগ্রাম করতে মাইক্রোকম্পিউটারের মালিকদের জন্য প্রয়োজনীয় সমস্ত আলগোরিদিম এবং তথ্য দিয়ে একটি বই প্রকাশ করেন। 
প্রথমে, জ্যোতিষশাস্ত্র সফটওয়্যার এর ব্যবহারের ব্যপারে আমেরিকান জ্যোতিষীগণ ছিল তীব্র বিরোধী। এটি আরও দক্ষ ও লাভজনক যেমন সফটওয়্যার হতে পারে তত এর গ্রহণযোগ্যতাও বৃদ্ধি পাবে। মাত্র কয়েক শত নির্দিষ্ট উদ্দেশ্য নিয়ে জ্যোতিষশাস্ত্র কম্পিউটার তৈরী হয়েছিল। যা 1981 সালে ন্যান্সি রেগান এর জ্যোতিষী এ দ্বারা ব্যবহৃত হয়। জ্যোতিষ প্রোগ্রাম সাধারণত শহর ও শহরগুলির জন্য দ্রাঘিমা, অক্ষাংশে, এবং সময় অঞ্চল রীতি ইতিহাস পর্যালোচনা করে তার হিসাব বৈদ্যুতিক পদ্ধতিতে বের করে। 
কম্পিউটার জ্যোতিষশাস্ত্র প্রোগ্রাম আজ সাধারণত, সঠিক গ্রহের অবস্থান গণনা করা প্রদর্শন ও গ্রাফিক চার্ট মধ্যে জ্যোতির্বিদ্যা গ্লিফের চিহ্ন ব্যবহার করে এই অবস্থানের মুদ্রণ, ব্যক্তিগত 'তথ্য ডাটাবেস ফাইল থেকে সংরক্ষণ এবং উদ্ধার, তাদের মধ্যে জ্যোতির্বিদ্যা দিক থেকে এটি বিভিন্ন চার্টের গ্রহের অবস্থানের তুলনা (সামঞ্জস্যের জন্য উদাহরণ), একটি লেখচিত্র জন্য ভবিষ্যতে গুরুত্বপূর্ণ ঘটনা তারিখগুলি নিরূপণ, এবং সংরক্ষিত চার্ট ডাটাবেস গবেষণার কাজে ব্যবহৃত হয়। কিছু কিছু সফটওয়্যার রঙিন ভৌগোলিক মানচিত্র এর সাহায্যে গ্রহসমূহের অবস্থান জাতকের জন্ম সময় অনুযায়ি উপস্থাপন করে (যাকে জ্যোতিষ মানচিত্র বলে)। অনেক ব্যাপক মুদ্রিত রিপোর্ট এর মধ্যে একটি লেখচিত্র বিভিন্ন উপাদান সমন্বয় বিষয়ে ব্যাখ্যামূলক বর্ণনা যুক্ত করা।
কুইক কম্পোস্ট
মাটির প্রাণ হলো জৈবপদার্থ। দীর্ঘদিন ধরেই এ দেশে ফসল চাষে নানা ধরনের জৈবসার ব্যবহৃত হয়ে আসছে। গর্তে পচানো জৈবসার, গাদা করে পচানো জৈবসার ইত্যাদি পদ্ধতিতে এ দেশে দীর্ঘদিন ধরে জৈবসার তৈরি ও ব্যবহার করা হচ্ছে। প্রচলিত এসব পদ্ধতির একটা বড় অসুবিধা হলো আবর্জনা বা গোবর পচতে দু-তিন মাস সময় লাগে। ফলে তাৎক্ষণিকভাবে জৈবসার ব্যবহার করে জমিতে তা ব্যবহার করা অসুবিধাজনক। এমনকি তৈরির স্খানে এসব সার দীর্ঘদিন পড়ে থাকতে থাকতে অনেক সময় তার পুষ্টি উপাদানের পরিমাণ কমে যায়, চুইয়ে নষ্ট হয়, উড়ে যায়।
তাই সম্প্রতি দ্রুত বিভিন্ন জীবজ পদার্থ পচিয়ে জৈবসারে রূপান্তরিত করার একটি নতুন পদ্ধতি উদ্ভাবিত হয়েছে। বিভিন্ন জীবজ পদার্থ বা আবর্জনার সমন্বয়ে দ্রুততম সময়ে পচিয়ে জৈবসার তৈরি করা হয় বলে এ সারের নাম দেয়া হয়েছে ‘কুইক কম্পোস্ট’। স্বল্প সময়ে অর্থাৎ ১৫ দিনেই এ সার তৈরি ও ব্যবহার উপযোগী হয়ে যায়। তা ছাড়া এই সার অন্যান্য জৈবসারের চেয়ে অধিক পুষ্টিমানসম্পন্ন।
বর্তমানে এসব সুবিধার কারণে পল্লী অঞ্চলে এ ধরনের জৈবসার তৈরিতে চাষিদের যথেষ্ট আগ্রহ লক্ষ করা যাচ্ছে। কৃষি সম্প্রসারণ অধিদফতরের সম্প্রসারণ কর্মীরা এ বিষয়ে কারিগরি সহায়তাও দিয়ে যাচ্ছেন। তৈরির উপকরণ সহজলভ্য হলে কুইক কম্পোস্টের প্রসার বাড়তে পারে বলে তার ধারণা।
কুইক কম্পোস্ট তৈরি করতে লাগে খৈল, কাঠের গুঁড়া বা চালের কুঁড়া ও অর্ধপচা (ডিকম্পোজড) গোবর বা হাঁস-মুরগির বিষ্ঠা। এসব উপাদানের মিশ্রণ অনুপাত হবে ১:২:৪।
খৈল ভালোভাবে গুঁড়া করে চালের কুঁড়া বা কাঠের গুঁড়া ও আধাপচা মুরগির বিষ্ঠা বা গোবরের সাথে উত্তমভাবে মেশাতে হবে। মিশ্রণে পরিমাণমতো পানি যোগ করে কাই বানাতে হবে, যাতে ওই মিশ্রণ দিয়ে কম্পোস্ট বল তৈরি করলে ভেঙে যাবে না; কিন্তু ১ মিটার ওপর থেকে ছেড়ে দিলে ভেঙে যাবে। মিশ্রিত পদার্থগুলো গাদা করে এমনভাবে রেখে দিতে হবে যাতে ভেতরে জলীয় বাষ্প আটকে পচনক্রিয়া সহজ হয়। গাদার পরিমাণ ৩০০-৪০০ কেজির মধ্যে হওয়া ভালো। গাদার সব উপাদান একবারে না মিশিয়ে তিন-চারবারে মেশালে ভালো হয়।
শীতকালে গাদার ওপরে ও চার দিকে চটের বস্তা দিয়ে ঢেকে দিতে হবে। আর বর্ষাকালে বৃষ্টির জন্য পলিথিন ব্যবহার করতে হবে এবং বৃষ্টি থেমে গেলে পলিথিন সরিয়ে ফেলতে হবে। গাদা তৈরির ২৪ ঘন্টা পর থেকে গাদার তাপমাত্রা বাড়তে থাকে এবং ৪৮-৭২ ঘন্টার মধ্যে ৬০-৭০ ডিগ্রি সেলসিয়াস তাপমাত্রায় পৌঁছায়। অর্থাৎ গাদায় তখন আঙুল ঢুকালে অসহনীয় তাপমাত্রা অনুভূত হবে (৬০-৭০ ডিগ্রি সেলসিয়াস)। এর ফলে সৃষ্ট তাপে মিশ্রিত পদার্থ পরে নষ্ট হতে পারে। তাই গাদা ভেঙে ওলটপালট করে ১ ঘন্টা সময়ের জন্য মিশ্রণকে ঠাণ্ডা করে নিতে হবে এবং পুনরায় আগের মতো গাদা করে রাখতে হবে।
এভাবে ৪৮-৭২ ঘন্টা পরপর গাদা ভেঙে ওলটপালট করতে থাকলে ১৫ দিনের মধ্যে ওই দ্রুত মিশ্র জৈবসার জমিতে প্রয়োগের উপযোগী হবে। সার তৈরি হলে তা ঝুরঝুরে শুকনো এবং কালো বাদামি রঙ হবে।
জমির উর্µরতা ও ফসলভেদে প্রতি শতাংশে প্রায় ৬-১০ কেজি কুইক কম্পোস্ট সার ব্যবহার করতে হয়। ফসলের জমি তৈরির সময় প্রতি শতাংশে ৬ কেজি এবং কুশি পর্যায়ে সেচের আগে ২ কেজি করে উপরি প্রয়োগ করা যেতে পারে।
সবজি ফসলের ক্ষেত্রে জমি তৈরির সময় প্রতি শতাংশে ৬ কেজি এবং ৪ কেজি সার রিং বা নালা করে সবজি বেডে প্রয়োগ করতে হয়। সার প্রয়োগের পর সেচ দিতে হয়।
কুইক কম্পোস্ট সারে নাইট্রোজেন ২ দশমিক ৫৬ শতাংশ, ফসফরাস ০ দশমিক ৯৮ শতাংশ ও পটাশিয়াম ০ শতাংশ ৭৫ শতাংশ পাওয়া যায়। এ ছাড়াও ক্যালসিয়াম, ম্যাগনেশিয়াম ও কিছু গৌণ খাদ্য উপাদান থাকে।
কুইক কম্পোস্ট সার ব্যবহারের ফলে মাটিতে বাতাস চলাচল বৃদ্ধি পায়, অণুজীবের ক্রিয়া বাড়তে থাকে, ফসলের প্রয়োজনীয় সব খাদ্যোপাদান সহজলভ্য হয়। ফলে আশানুরূপ ফলন পাওয়া যায় এবং গুণগত মানসম্পন্ন পণ্য উৎপাদন সম্ভব হয়।
হ্যামিল্টন মাসাকাদজা
হ্যামিল্টন মাসাকাদজা (; জন্ম: ৯ আগস্ট, ১৯৮৩) হারারেতে জন্মগ্রহণকারী জিম্বাবুয়ের ক্রিকেটার। জিম্বাবুয়ে দলের পক্ষ হয়ে তিনি মূলতঃ ডানহাতি ব্যাটসম্যান হিসেবে অংশগ্রহণ করে থাকেন। তবে দলের প্রয়োজনে মাঝে মাঝে ডানহাতি লেগ ব্রেক বোলাররূপেও আবির্ভূত হন তিনি। শিঙ্গিরাই মাসাকাদজা তার সহোদর ভাই। ভ্রাতৃদ্বয় উভয়েই জাতীয় দলের হয়ে আন্তর্জাতিক ক্রিকেট খেলছেন। এছাড়াও তারা মাউন্টেনিয়ার্সের সদস্য।
ফেব্রুয়ারি, ২০০০ সালে প্রথম কৃষ্ণাঙ্গ জিম্বাবুইয়ান হিসেবে প্রথম-শ্রেণীর ক্রিকেটে শতরান করেন। এর কিছুদিন পর জুলাই, ২০০১ সালে টেস্ট ক্রিকেটে অভিষিক্ত হন ওয়েস্ট ইন্ডিজের বিরুদ্ধে। হারারেতে অনুষ্ঠিত ঐ টেস্টে তিনি ১১৯ রান করে বিশ্বের সর্বকনিষ্ঠ খেলোয়াড় হিসেবে রেকর্ড করেন। হাইস্কুলের ছাত্র হিসেবে ঐ সময় তার বয়স ছিল মাত্র ১৭ বছর ২৫৪ দিন। কিন্তু বাংলাদেশের উদীয়মান ক্রিকেটার মোহাম্মদ আশরাফুল শ্রীলঙ্কার বিরুদ্ধে শতক করে তার এ রেকর্ড ভেঙ্গে ফেলেন ঐ বছরের আগস্ট মাসে।
ডিসেম্বর, ২০০৭ সালে একদিনের আন্তর্জাতিক ক্রিকেটে তিনি পুণরায় রেকর্ড বইয়ে নিজের অবস্থান চিহ্নিত করেন। প্রতিপক্ষ ওয়েস্ট ইন্ডিজ দলের বিপক্ষে উদ্বোধনী জুটিতে ভুসি সিবান্দাকে সাথে নিয়ে ১৬৭ রানের জাতীয় রেকর্ড গড়েন। এক্ষেত্রে তিনি ৮০ রান করেন। টেস্ট খেলুড়ে দেশের বিপক্ষে একদিনের আন্তর্জাতিক ক্রিকেটে প্রথম সেঞ্চুরি করেন ১৪ আগস্ট, ২০০৯ তারিখে। টেস্ট সেঞ্চুরির দীর্ঘ আট বছর পর তিন নম্বরে ব্যাটিংয়ে নেমে বাংলাদেশ দলের বিরুদ্ধে ১১২ বলে ১০২ রান করেন।
দীর্ঘ ছয় বছর স্বেচ্ছা নির্বাসন শেষে ২০১১ সালে জিম্বাবুয়ে টেস্ট ক্রিকেটে প্রত্যাবর্তন করে। মাসাকাদজাকে বাংলাদেশ, পাকিস্তান এবং নিউজিল্যান্ড দল - প্রত্যেকের বিরুদ্ধে একটি টেস্টে অন্তর্ভুক্ত করা হয়। তিন নম্বর অবস্থানে থেকে বাংলাদেশের বিপক্ষে সেঞ্চুরি করেন যা তার টেস্ট জীবনে দ্বিতীয়। তার সাফল্যে জিম্বাবুয়ে খেলায় বিজয়ী হয়েছিল।
২৬ মে, ২০১৫ তারিখে পাকিস্তান সফরে ৩ খেলার ওডিআই সিরিজের ১ম ওডিআইয়ে স্বাগতিক পাকিস্তানের বিপক্ষে চিগুম্বুরাকে দলের ধীরগতিতে বোলিংয়ের কারণে পরবর্তী দুই খেলায় অংশগ্রহণের উপর নিষেধাজ্ঞা আরোপ করা হয়। ফলে পরবর্তী দুই খেলায় চিগুম্বুরার অনুপস্থিতিতে দলকে নেতৃত্ব দেন মাসাকাদজা।
২০০৭ সালের বিশ্বকাপ ক্রিকেটে ওয়েস্ট ইন্ডিজ ক্রিকেট দলের বিপক্ষে অপরাজিত ৭০* রান করেছিলেন। ২০১১ সালের বিশ্বকাপে তার বৃদ্ধাঙ্গুলে ফাটল ধরায় আরোগ্যলাভের উদ্দেশ্যে নিজ দেশে ফিরে যেতে বাধ্য হন।
জিম্বাবুয়ে ক্রিকেট কর্তৃপক্ষ ৭ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য ১৫-সদস্যের চূড়ান্ত তালিকা প্রকাশ করে। তিনিও দলের অন্যতম সদস্য মনোনীত হন।
ফার্স্ট ব্লাড
ফার্স্ট ব্লাড ডেভিড মোরেলের উপন্যাস অবলম্বনে নির্মিত র‌্যাম্বো সিরিজের একটি আমেরিকান অ্যাকশন চলচ্চিত্র। যাতে নাম ভূমিকায় অভিনয় করেছেন মার্কিন অভিনেতা সিলভেস্টার স্ট্যালোন। এখন পর্যন্ত এ সিরিজের চারটি ছবি মুক্তি পেয়েছে। ছবিগুলো হলো, ফার্স্ট ব্লাড(১৯৮২), (১৯৮৫), র‍্যাম্বো ৩(১৯৮৮) এবং র‍্যাম্বো ৪(২০০৮)।
জন র‌্যাম্বো নামে একজন সাবেক সৈনিক ভিয়েতনামে একসাথে কাজ করা তার এক সহকর্মী ডেলমারে বেরিকে খুজঁতে তার গ্রামে আসে কিন্তু সে জানতে পারে বেরি গত বসন্তে ক্যান্সারে আক্রান্ত হয়ে মারা গেছে। শহরের শেরিফ (শহরের পুলিশ প্রধান) উইল তার গাড়ি নিয়ে সকালের ভ্রমনে বের হয় এবং রাস্তায় তার সাথে র‌্যাম্বোর দেখা হয়। র‌্যাম্বো পোর্টল্যান্ড যাবে শুনে শেরিফ তার গাড়ি করে র‌্যাম্বোকে পোর্টল্যান্ড যাওয়ার রাস্তা পর্যন্ত রেখে যায় কিন্তু র‌্যাম্বো পোর্টল্যান্ড এর দিকে না গিয়ে আবার শহরের দিকে ফিরে আসে। এজন্য শেরিফ র‌্যাম্বোকে গ্রেফতার করে। কিন্তু র‌্যাম্বো পুলিস স্টেশন থেকে পালিয়ে যায়।
র‌্যাম্বো চ্যাপম্যান ক্রিপ নামক পাহাড়ি বনে পালিয়ে যাওয়ার পর তাকে ধরার জন্য উইল তার সহকারীদের হেলিকাপ্টার ও ডগ স্কোয়াড পাঠাতে বলে। এদিকে হেলিকাপ্টার দিয়েও র‌্যাম্বোকে ধরার চেষ্ঠা ব্যার্থো হলে শেরিফ উইল তার রেডিওম্যানের সাথে যোগাযোগ করলে তার রেডিওম্যান জানায় জন র‌্যাম্বো একজন ভিয়েতনাম ফেরত কংগ্রেসনাল মেডেল প্রাপ্ত যুদ্ধের সাবেক নায়ক। সকল চেষ্ঠা ব্যার্থ হলে ও শেরিফ র‌্যাম্বোর দ্বারা আহত হলে স্টেট পুলিশ ঘটনাস্থলে চলে আসে এবং র‌্যাম্বোকে ধরার পরিকল্পনা করতে থাকে। এরমধ্যেই ভিয়েতনামে র‌্যাম্বোর সাবেক কমান্ডিং আফিসার ও প্রশিক্ষক কর্নেল স্যামোয়েল ট্রটম্যান ঘটনাস্থলে পৌঁছে ও শেরিফকে বলে র‌্যাম্বোকে চলে যেতে দিতে যাতে আর কেউ আহত না হয় কারণ র‌্যাম্বোর খারাপ আবহাওয়ায় কিভাবে বেচেঁ থেকে শত্রুর মুকাবিলা করতে হয় সে প্রশিক্ষন আছে।
কর্নেল ট্রটম্যান র‌্যাম্বোকে আত্মসমর্পন করতে বলে কিন্তু র‌্যাম্বো আত্মসমর্পন না করে শহরের বিরুদ্ধে যুদ্ধ ঘোষণা করে ও একটি আর্মি ট্রাক ছিনতাই করে শহরের গ্যাস স্টেশনে হামলা করে। তারপর পুলিস স্টেশনে হামলা করে গুলি করে সব তছনছ করে ও শেরিফ উইলকে হত্যা করতে উদ্ধত হলে ট্রটম্যান তাকে বাধা দেয় ও তাকে নিয়ে চলে যায়।
চার্লস ফেফার্ম্যান
চার্লস লুইস ফেফার্ম্যান (জন্ম: ১৮ এপ্রিল, ১৯৪৯) একজন মার্কিন গণিতবিদ।
তিনি ১৯৪৯ সালের ১৮ এপ্রিল ওয়াশিংটন ডি.সি.তে জন্মগরহণ করেন। ১৯৬৬ সালে ইউনিভার্সিটি অব ম্যারিল্যান্ড, কলেজ পার্ক থেকে পদার্থ বিজ্ঞান ও গণিতে ব্যাচেলর অব সায়েন্স ডিগ্রি অর্জন করেন। ১৯৬৯ সালে প্রিন্সটন বিশ্ববিদ্যালয় থেকে গণিতে পিএইচডি ডিগ্রি অর্জন করেন।
১৯৬৯ সালে প্রিন্সটন বিশ্ববিদ্যালয়ে প্রভাষক হিসেবে যোগদান করেন। ১৯৭০ সালে শিকাগো বিশ্ববিদ্যালয়ে সহকারী অধ্যাপক হিসেবে যোগদান করেন এবং ১৯৭১ সালে অধ্যাপক পদে উন্নীত হন। ১৯৭৩ সালে প্রিন্সটন বিশ্ববিদ্যালয়ে ফিরে এসে অধ্যাপক পদে যোগদান করেন।
টেকেন ২
টেকেন ২ অলিভার মেগাটন পরিচালিত ইংরেজি ভাষার ফ্রান্সের ২০১২ সালের একটি অ্যাকশন থ্রিলার চলচ্চিত্র। এটি ২০০৮ সালের টেকেন ছবির সিকুয়্যাল। ছবিটিতে আভিনয় করেছেন লিয়াম নিসন, ম্যাগি গ্রেস, ফামকে জেনসেন ও রডি সেরবেডজিজা।
আলবেনিয়ার পাহাড়ি অঞ্চলে কিছু লাশ কবর দেওয়ার সময় এক লোক প্রতিগ্গা করে যে তাদের হত্যা করেছে তাকে খুঁজে বের করে এই মাটিতে কবর দেবে। লসঅ্যান্জেলসে ব্রায়ান তার মেয়ে কিমকে ড্রাইভিং শেখানোর জন্যো তার সাবেক স্ত্রী লোনির বাড়িতে যায় কিন্তু গিয়ে শুনতে পারে কিম তার ছেলে বন্ধু জেমি কনরেডের সাথে আছে। এরপর ব্রায়ান জেমির বড়ি থেকে কিমকে নিয়ে আসে।
ব্রায়ান পেশাদার দ্বায়িত্ব পালন করেতে ইস্তাম্বুলে যায় লেনি ও কিমকে তার সাথে তিনদিন পর যোগ দিতে বলে। এদিকে আলবেনিয়ার লোকেরা তার অবস্থানের কথা জেনে ফেলে। ইস্তাম্বুলের এক হোটেল থেকে তারা ব্রায়ান ও লেনিকে অপহরন করে। তাদের মেয়েকে ধরতেও লোক পাঠানো হয় কিন্তু ব্রায়ানের কথামত চলায় তারা তার মেয়েকে তুলে আনতে ব্যার্থ হয়। অপহরনকারী লোকটি ব্রায়ানকে বলে সে তার ছেলে মার্কোকে খুন করেছিল। কিন্তু মার্কোই এর আগে কিমকে অপহরন করেছিল। এরপর কিমের সহয়তায় ব্রায়ান মুক্তি পায়। কিন্তু লেনি অপহারনকারীদের হাতে বন্দি থেকে যায়। ব্রায়ান ও কিম একটি গাড়ি নিয়ে ইস্তাম্বুলের আমেরিকান দূতাবাসে আসে ও কিমকে রেখে যায়। ব্রায়ান এরপর লেনিকে উদ্ধার করে ও অপহরনকারীদের হত্যা করে।
কামরুল হক
কামরুল হক (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
কামরুল হকের পৈতৃক বাড়ি ঢাকায়। তাঁর বাবা শামসুল চৌধুরী এবং মা আনোয়ারা বেগম। তাঁর স্ত্রীর নাম রোজি হক। তিনি বঙ্গবন্ধুর খুনী শরীফুল হক ডালিমের আপন ছোট ভাই।
১৯৭১ সালে শিক্ষার্থী ছিলেন কামরুল হক। মুক্তিযুদ্ধ শুরু হলে ভারতে যান। ক্র্যাক প্লাটুনের সদস্য হিসেবে প্রশিক্ষণ নিয়ে ঢাকা শহরে বেশ কয়েকটি অপারেশনে অংশ নেন।
ঢাকায় বেশ কয়েকটি অপারেশনে অংশ নেয় মুক্তিবাহিনীর ক্র্যাক প্লাটুনের সদস্যরা। এ বাহিনীর সদস্য ছিলেন কামরুল হক। তাঁর ডাক নাম ছিলো স্বপন। ঢাকায় পরিচালিত বিভিন্ন অপারেশনের মধ্যে কামরুল হকের করা অন্যতম একটি অপারেশন হচ্ছে ১৯৭১ সালের ২৫ আগস্টের ধানমন্ডির অপারেশন। কামরুল হক ছাড়াও এ দলে ছিলেন, কাজী কামালউদ্দিন (বীর বিক্রম), বদিউল আলম (বীর বিক্রম), শাফী ইমাম রুমী (বীর বিক্রম) ও হাবিবুল আলম (বীর প্রতীক)। পরিকল্পনা ছিল পুরাতন ২০ নম্বর রোডে চীনা দূতাবাসের সামনে এবং ১৮ নম্বর রোডে বিচারপতি আবদুল জব্বার খানের বাসার সামনে অপারেশন করার। সেখানে পাকিস্তানি সেনা ও পুলিশ পাহারায় থাকত। যার জন্য প্রয়োজন ছিল একটি গাড়ি। তাঁর দুই সহযোদ্ধা একটা মাজদা গাড়ি হাইজ্যাক করেন। গাড়ি চালান হাবিবুল আলম। অপারেশনের দিন সন্ধ্যার আগে গাড়িতে করে তাঁরা ২০ নম্বর সড়কে যান। কিন্তু তখন নির্দিষ্ট স্থানে পাকিস্তানি সেনা-পুলিশ কেউ ছিল না। এরপর তাঁরা ১৮ নম্বরে যান। সেখানে বিচারপতি আবদুল জব্বার খানের বাড়ির সামনে আটজন পাকিস্তানি সেনা ও পুলিশ ছিলেন। কাজী কামালউদ্দিন ও বদিউল আলম তাদের গুলি করেন। কামরুল হক ও রুমীর ওপর দায়িত্ব ছিল পাকিস্তানি সেনা কেউ পাল্টা গুলি করে কি না, তা লক্ষ রাখা। সফলতার সঙ্গেই অপারেশন শেষ করে তাঁরা আবার আগের টার্গেটে যান। কিন্তু এবারও সেখানে পাকিস্তানি কাউকে তাঁরা পাননি। ফিরে যাওয়ার পথে চরম ঝুঁকির মুখে পড়েন। ৫ নম্বর সড়কের মুখে মিরপুর রোডে পাকিস্তান সেনাবাহিনীর অবরোধের মধ্যে পড়েন এবং তাঁরা এ অবরোধ ভেদ করেন। পাকিস্তান সেনাবাহিনীর একটি দল তখন সেখানে তল্লাশি শুরু করেছিল। ওখানে দুটি ট্রাক মিরপুর রোডে সামনের দিকে, একটা জিপ রাস্তার ডান দিকে এবং আরেকটা জিপ পেট্রলপাম্পের সামনে নিউ মার্কেটের দিকে মুখ করে দাঁড় করানো ছিল। এলএমজি ও অন্যান্য অস্ত্র নিয়ে মাটিতে শুয়ে পজিশনে ছিল কয়েকজন পাকিস্তানি সেনা। দাঁড়িয়ে থাকা পাকিস্তানি সেনারা তাঁদের গাড়ি থামাতে বলে। তখন হাবিবুল আলম গাড়ির হেডলাইট অফ করে ডান দিকে টার্ন নেন। এ অবস্থায় তৎক্ষণাৎ তাঁরা সিদ্ধান্ত নেন পাকিস্তানিদের আক্রমণের। হাবিবুল আলম দক্ষতার সঙ্গে গাড়ি বাঁ দিকে ঘুরিয়ে এগিয়ে যান। কামরুল হক, কাজী কামাল ও বদিউল চলন্ত অবস্থায় গুলি শুরু করেন। কামরুল ছিলেন গাড়ির পেছনের আসনে। তিনি হাবিবুল আলমের ঘাড়ের ওপর দিয়ে গুলি করেন।
ওখানে পাকিস্তানি সেনা যারা দাঁড়িয়ে ও শুয়ে ছিল, বেশির ভাগ নিহত ও বাকিরা আহত হয়। কামরুল ও তাঁর সহযোদ্ধাদের কোনো ক্ষতি হয়নি। এরপর তাঁরা পাকিস্তান সেনাবাহিনীর ব্যারিকেড ভেঙে এক মিনিটের মধ্যে গ্রিন রোডের মোড় দিয়ে নিরাপদ স্থানে যান। এ অপারেশনের পর প্রাদেশিক সরকারের বেসামরিক প্রশাসনসহ সামরিক প্রশাসনেও ব্যাপক আতঙ্ক সৃষ্টি হয়।
সাধনা বসু
সাধনা বসু (জন্ম: ২০শে এপ্রিল, ১৯১৪ - মৃত্যু: অক্টোবর ৩, ১৯৭৩) বাংলা মঞ্চেব় ও সবাক চলচ্চিত্রের প্রথম যুগের প্রখ্যাত অভিনেত্রী ও নর্তকী। উদয় শঙ্করের সমসাময়িক এই অভিনেত্রী তাঁর পরিচালনায় মঞ্চস্থ ব্যালে ভুখ ও ওমর খৈয়াম, এবং সিনেমার পর্দায় তাঁর স্বামী প্রখ্যাত পরিচালক শ্রী মধু বসুর পরিচালনায় আলিবাবা, কুমকুম, রাজনর্তকী ইত্যাদি ছবিতে অভিনয়ের জন্যে বিখ্যাত হয়ে আছেন।
ব্রক্ষ্মানন্দ কেশব সেনের পুত্র ব্যারিস্টার সরল চন্দ্র সেন ও তাঁর পত্নী নির্মলা সেন-এর তিন কন্যার মধ্যমা সাধনার জন্ম ২০ শে এপ্রিল, ১৯১৪। তাঁর বড় দিদি বিনিতার বিবাহ হয় চট্টগ্রামের রাজপরিবারে; ছোটো বোন নিলিনার বিবাহ হয় কাপুরথলার রাজপরিবারে, যিনি পরবর্তীকালে প্রখ্যাত ঠুমরী গায়িকা নয়না দেবী নামে প্রসিদ্ধ হন।
সাধনার শিক্ষার সূচনা হয় তাঁরই পিতামহের প্রতিষ্ঠিত ভিক্টোরিয়া ইনস্টিটিউশনে; পরে লোরেটো কনভেন্টে ভর্তি হন। শৈশবেই মার অনুপ্রেরণায় তিন বোন বিষানী নামে একটি নাচ-গানের দল গড়ে তোলেন।
খুবই কম বয়সে সাধনা মধু বসুর প্রতিষ্ঠিত কলকাতা আর্ট প্লেয়ার নামক থিয়েটার-গোষ্ঠীতে যোগ দেন। ১৯২৮ সালে গোখেল মেমোরিয়াল স্কুলের সাহায্যকল্পে এমপায়ার থিয়েটারে কলকাতা আর্ট প্লেয়ার প্রযোজিত ক্ষীরোদপ্রসাদ বিদ্যাবিনোদ-এর আলিবাবা নাটকে গৌণ ভূমিকায় অভিনয় করেন।
মধু বসু পরিচালিত দালিয়া নাটকে (১৯৩০) তাঁর প্রথম মুখ্য চরিত্রে অভিনয়। সেই বছরেরই ১৫ই ডিসেম্বর মধু বসুর সাথে তাঁর বিবাহ সম্পন্ন হয়।
১৯৩৪ সালে আলিবাবা নাটকের পুনরাভিনয়ে মুখ্য ভূমিকায় তিনি অভিনয় করেন। এই নাটকটিরই চলচ্চিত্র রূপ দেন মধু বসু ১৯৩৭ সালে; যার প্রধান ভূমিকায় ছিলেন সাধনা। ভারতলক্ষী স্টুডিও প্রযোজিত বাণিজ্য সফল এই ছবিটিকে আজও দর্শক মনে রেখেছেন।
মঞ্চ ও চলচ্চিত্র, উভয় মাধ্যমেই সাধনা বসুর প্রধান পরিচয় নর্তকী হিসাবে। শৈশবকাল থেকে নাচ শিখেছেন গুরু তারানাথ বাগচী (কথ্থক), সেনারিক রাজকুমার (মণিপুরী) ইত্যাদিদের থেকে; গান-বাজনা শিখেছেন ওস্তাদ ইনায়েত্ খাঁ, তিমির বরণ এবং শচীন দেব বর্মণের কাছে; পিয়ানো শিখেছেন ফ্রাংকো পোলোর কাছে। নবজাগ্রত ধ্রুপদী নাচগুলির বিভিন্ন শৈলীগুলিকে একত্রিত করে ব্যালের অনুপ্রেরণায় তিনি যে আধুনিক ডান্স ফর্মের জন্ম দেন, তাঁর অসামান্য উদাহরণ ভুখ, ওমর খৈয়াম ইত্যাদি নাটিকা। বাঙ্গালী মধ্যবিত্ত সমাজে নাচকে একটি সম্মাননীয় আর্ট হিসেবে প্রতিষ্ঠা করার ক্ষেত্রে সাধনা বসুর অবদান অনস্বীকার্য।
আলিবাবা ছবিটির বাণিজ্যিক সাফল্যের পরে মধু বসু-সাধনা বসু জুটি একাধিক সফল বাংলা ও দ্বিভাষিক (বাংলা ও হিন্দী) ছবি উপহার দেন। এই সব ছবির মধ্যে অভিনয় (১৯৩৮), কুমকুম (১৯৪০), রাজনর্তকী (১৯৪২) বিশেষ উল্লেখযোগ্য। রাজনর্তকী ছবিটির একটি ইংরাজী সংস্করণ দা কোর্ট ডান্সার নামে মুক্তি পায়। সাধনা বসু অভিনীত শেষ ছবি বিক্রমোর্বশী (১৯৫৪)| মধু বসু ছাড়াও হিন্দী ভাষায় তিনি চতুর্ভুজ যোশী, কিদার শর্মা প্রভৃতি পরিচালকদের সাথে কাজ করেন। প্রখ্যাত কত্থক শিল্পী শোভনা নারায়ন সাধনা বসুর শিষ্যা।
১৯৬৯ সালে মধু বসুর দেহাবসানের পর সাধনা বসুর শেষ জীবন নিদারুণ অর্থকষ্টের মধ্যে কাটে। ৩রা অক্টোবর, ১৯৭৩ সালে সাধনা বসু শেষ নিশ্বাস ত্যাগ করেন।
ডানকান ফ্লেচার
ডানকান অ্যান্ড্রু গোয়েন ফ্লেচার (; জন্ম: ২৭ সেপ্টেম্বর, ১৯৪৮) সলিসবারিতে জন্মগ্রহণকারী জিম্বাবুয়ের সাবেক ক্রিকেটার ও কোচ। এছাড়াও, তিনি ভারতীয় জাতীয় পুরুষ ক্রিকেট দলের কোচের দায়িত্ব পালন করেছেন। ১৯৯৭-২০০৭ মেয়াদকালে ইংল্যান্ড ক্রিকেট দলের কোচ ছিলেন ডানকান ফ্লেচার। টেস্ট ক্রিকেটে ইংল্যান্ডের দুরবস্থাকে দূরে ঠেলে পুণরুজ্জীবন ঘটাতে সমর্থ হয়েছেন তিনি।
ডানকান ফ্লেচার দক্ষিণ রোডেশিয়ার সলিসবারিতে জন্মগ্রহণ করেন যা বর্তমানে জিম্বাবুয়ের হারারে এলাকায় অবস্থিত। রোডেশিয়ার কৃষক পরিবারের সন্তান ফ্লেচারের আরও চার ভাই রয়েছে। তাঁর বোন অ্যান গ্র্যান্ট মস্কোতে অনুষ্ঠিত ১৯৮০ সালের গ্রীষ্মকালীন অলিম্পিক গেমসে জিম্বাবুয়ের প্রমিলা হকি দলের অধিনায়কত্ব করেন ও দলকে স্বর্ণপদক প্রাপ্তিতে সহায়তা করেন। এছাড়াও, অ্যালান ফ্লেচার নামীয় এক ভাই রোডেশিয়া ক্রিকেট দলের হয়ে ১৯৭০-এর দশকের শেষার্ধে প্রথম-শ্রেণীর ক্রিকেট খেলেছেন।
ফ্লেচার ১৯৮২ সালের আইসিসি ট্রফি জয়ী জিম্বাবুয়ে দলের সদস্য ছিলেন। ২০০০-২০০৪ মৌসুমে ইংল্যান্ড দলের কোচের দায়িত্ব পালনকালে তিনি দলকে দেশের বাইরে শ্রীলঙ্কা, পাকিস্তান, ওয়েস্ট ইন্ডিজ এবং দক্ষিণ আফ্রিকার বিপক্ষে বেশ কয়েকটি সিরিজ জয় করিয়েছেন। ২০০৪ সালে ইংল্যান্ড ধারাবাহিকভাবে ৮টি টেস্ট জয় করে। তন্মধ্যে সবচেয়ে বড় সাফল্য ছিল ১৮ বছরের মধ্যে ইংল্যান্ডের কোচ হিসেবে অস্ট্রেলিয়ার বিপক্ষে ২-১ ব্যবধানে অ্যাশেজ সিরিজ জয় করানো। এরফলে তিনি এর স্বীকৃতিস্বরূপ অর্ডার অব দ্য ব্রিটিশ এম্পায়ার (ওবিই) উপাধিতে ভূষিত হন। ১৩ সেপ্টেম্বর, ২০০৫ তারিখে দীর্ঘ ৫ বছর অপেক্ষার পর ব্রিটিশ নাগরিকত্ব লাভ করেন। যদিও তার পিতা-মাতা এবং অন্যান্য পূর্ব-পুরুষগণ জাতিগতভাবে ইংরেজ ছিলেন। স্বরাষ্ট্রমন্ত্রী চার্লস ক্লার্ক তাঁকে নাগরিকত্বপ্রাপ্তির এ পুরস্কার প্রদান করেন।
১৯৮৫ দক্ষিণ এশীয় গেমস
১৯৮৫ দক্ষিণ এশীয় গেম্‌স, অফিসিয়ালভাবে ২য় দক্ষিণ এশিয়ান গেমস, ২০শে ডিসেম্বর থেকে ২৬শে ডিসেম্বর ঢাকায় অনুষ্ঠিত হয়।
১৯৯৩ দক্ষিণ এশীয় গেম্‌সে ৭টি দেশ অংশগ্রহন করে।
২য় দক্ষিণ এশীয় গেম্‌সের জন্য অফিসিয়ালভাবে ৭টি খেলা ছিল।
লিয়াম নিসন
লিয়াম জন নিসন (জন্মঃ ৭ জুন, ১৯৫২) একজন আইরিশ চলচ্চিত্র অভিনেতা। তার আলোচিত ছবিগুলো হলো শিন্ডলার্স লিস্ট, স্টার ওয়ারস এপিসোড ১: দ্য ফেনটম মেনাক, টেকেন (সিরিজ) মাইকেল কলিন্স, কিনসি, বেটম্যান বিগিন্স, ডার্কম্যান, সেরাফিম ফলস। তিনি অস্কারের জন্য মনোনীত হয়েছিলেন।
লিয়াম নিসন অ্যান্ট্রিম কাউন্টির ব্যালিম্যানাতে জন্মগ্রহন করেন। তার পিতার নাম বার্নার্ড নিসন ও মাতার নাম ক্যাথেরিন নিসন। তার মা ছিলেন গ্রহেনী ও পিতা স্থানীয় বেলিম্যানা বয়েস আল সেইন্ট প্রাইমারি স্কুলের কেয়ারটেকার। তিনি রোমান ক্যাথোলিক হিসেবে বেড়ে উঠেন এবং তার নামকরণ করা হয় একজন যাজক লিয়ামের নামানুসারে। চর ভাই-বোনের মধ্যে তিনি তৃতীয়। তার অন্য তিন বোন হলেন, এলিজাবেথ, বার্নার্ডতি, রোজেলিন। নয় বছর বয়েসে নিসন আল সেইন্ট ইয়থ ক্লাবে বক্সিং শেখা শুরু করে এবং পরে অলস্টারের অ্যামেচার সিনিয়র বক্সিং এ জয়ী হয়। ১১ বছর বয়সে প্রথম মঞ্চে অভিনয় করেন। তার স্কুলের ইংরেজি শিক্ষক তাকে স্কুলের একটি নাটকে অভিনয় করার প্রস্তাব দেন ও নিসন তা গ্রহন করেন কারণ তার স্কুলের যে মেয়েকে তার ভাল লাগত সেও নাটকটিতে অভিনয় করবে। এরপর থেকে স্কুলের সবগুলো অনুষ্ঠানেই তিনি অভিনয় করে গেছেন।
১৯৭১ সালে তিনি কুইন’স বিশ্ববিদ্যালয় বেলফাস্টে’ পদার্থ ও কম্পিউটার সায়েন্সের ছাত্র হিসেবে ভর্তি হন। তিনি কিছুদিন বিভিন্ন ক্লাবে ফুটবলও খেলেছেন।
আশিকি
'আশিকি ১৯৯০ সালে মুক্তিপ্রাপ্ত একটি ভারতীয় রোমান্টিক চলচ্চিত্র। মুক্তির পর থেকেই এটি সমালোচকদের দ্বারা প্রশংসা ও ব্যাবসায়িক ভাবে সাফল্য পায়। এ ছবির গানগুলো এখনো আগের মতোই জনপ্রিয়। এই চলচ্চিত্রের গানে প্লেব্যাক করেই কুমার শানু ও নাডিম-শ্রাবণ এর ক্যারিয়ার প্রতিষ্ঠিত হয়। প্লানেট বলিউড এই চলচ্চিত্রের মিউজিক অ্যালবামকে ১০০ সেরা বলিউড সাউন্ডট্রেকের মধ্যে ৪ নম্বরে স্থান দিয়েছে। এই ছবির সিকুয়্যাল আশিকি ২ ২৬ এপ্রিল, ২০১৩ সালে মুক্তি পেয়েছে।
একই অভিযোগে রাহুল ও আনু পুলিশের কাছে ধরা পরেন। রাহুল তার বাবার প্রতি বিরক্ত কারণ তার বাবা দ্বিতীয় বিয়ে করেন যদিও তার প্রথম স্ত্রী জীবিত। আনু মেয়েদের একটি হোস্টেল থেকে পালিয়ে আসে। তাদের দুজনের যখন পুনরায় দেখা হয় তখন তাদের মধ্যে প্রেমের সূচনা হয়। রাহুল আনুকে কাজ পেতে সাহায্য করে। এক প্রতিভা হান্টের মাধ্যমে আনু মডেলিং শুরু করে। তারপর রাহুল আনুকে বিয়ে করতে চায় কিন্তু প্রথমে তাকে প্রতিষ্ঠিত হতে হবে।
একদিন রাহুল অনেক বড় শিল্পী হয় কিন্তু আনু তাকে তার ক্যারিয়ার দিয়ে তাকে সাহায্য করায় রাহুল মনে অঘাত পায়। আনু সব বাদ দিয়ে প্যারিস গিয়ে নতুন করে তার ক্যারিয়ার শুরু করার কথা ভাবে। ছবির খলনায়ক মডেল ডিরেক্টর মি. সিং আনুর সাথে বিমাবন্দরে সঙ্গী হয়ে যায় কিন্তু এমন সময় রাহুল বিমানবন্দরে উপস্থিত হয় ও আনু প্যারিস না যাওয়ার সিদ্ধান্ত নেয়।
হারাগাছ বহুমূখী উচ্চ বিদ্যালয়
হারাগাছ বহুমূখী উচ্চ বিদ্যালয় বাংলাদেশের প্রাচীনতম বিদ্যালয় গুলোর মধ্যে একটি। এটি ১৯২৩ সালে রংপুর জেলায়, কাউনিয়া উপজেলায়, হারাগাছে প্রতিষ্ঠিত হয়। প্রাথমিক অবস্থায় এটি একটি মাদ্রাসা ছিল, পরে একে "হারাগাছ বহুমূখী উচ্চ বিদ্যালয়ে" রূপান্তরিত করা হয়।
স্কুলটি হারাগাছস্থ "খান সাহেব আছিমুদ্দিন দালাল" তার "পিতা বন্দে আলী মিয়ার" নামে "ধুমগাড়া গোলাহাটে" “বন্দে আলী জুনিয়ার মাদ্রাসা” প্রতিষ্ঠা করেন। এটি তিনি পরবর্তীতে সারাই হক বাজার এলাকায় পাবলিক মাঠ সংলগ্ন রাস্তার পশ্চিম পার্শ্বে স্থানান্তরিত করেন এবং ইহাকে নিউ স্কীমভূক্ত “হারাগাছ সিনিয়র মাদ্রাসা” নামকরণ করা হয়। এই মাদ্রাসার জন্য জমি প্রদান করেন প্রামাণিক বংশীয় ভ্রাতৃগণ।
খান সাহেব নিজেই একে পাকা মেঝে সহ টিনের বেড়াযুক্ত বিরাট ভবনটি নির্মাণ করে দেন। তৎকালে সারা পূর্ব বঙ্গে এই স্কীমভূক্ত একটি মাত্র মাদ্রাসাই ছিল তা হলো এই হারাগাছ সিনিয়র মাদ্রাসা। এই মাদ্রাসায় এতদঞ্চলের ও দেশ-বিদেশের বহু ছাত্র লেখাপড়া করত। খান সাহেব আছিমুদ্দিন স্বীয় প্রচেষ্টায় বিভিন্ন এলাকা থেকে অভিজ্ঞ ও ভাল শিক্ষক খুজে এনে শিক্ষক হিসেবে নিয়োগ প্রদান করতেন। তার মৃত্যুর পর কিছুকাল যাবত হারাগাছ হাই মাদ্রাসার শিক্ষা ব্যবস্থা ও পরিচালনা সঠিকভাবে চললেও ধীরে ধীরে এর ব্যবস্থাপনায় ও শিক্ষাদান ক্ষেত্রে শিথিল অবস্থার সৃষ্টি হতে থাকে।
১৯৪৭ এর পরবর্তীতে "ডাঃ আব্দুল হামিদ খন্দকার" সাহেব “হারাগাছ হাই মাদ্রাসা”-টিকে “আছিমুদ্দিন মেমোরিয়াল হাই স্কুল” নামে রূপান্তরিত করার প্রস্তাব দেন। প্রস্তাব গৃহীত না হওয়ায় একটি নতুন হাই স্কুল প্রতিষ্ঠার সিদ্ধান্ত নেয়া হয়। সিদ্ধান্ত অনুযায়ী "হাজী জিয়ারতুল্যা সাহেবের" পুত্র "রইচ উদ্দিন আহম্মেদ" ও "সামসুদ্দিন আহম্মেদের" বাসভবনের পরিত্যক্ত বিরাট গুদামঘরে “হারাগাছ হাই স্কুল” নামে একটি নতুন শিক্ষা প্রতিষ্ঠান গড়ে তোলা হয়।
১৯৫০ সালের পর এদেশের মানুষের কাছে আরবী ও ধর্মীয় শিক্ষার প্রতি একটা অনীহার ভাব ফুটে উঠে, ছাত্র ও অবিভাবকেরা ইংরেজী ও সাধারণ শিক্ষার প্রতি আগ্রহী হয়ে উঠে। এমনকি এ সময়েই দু’চারটি অভিজাত পরিবার ধর্মের গোঁড়ামির বেড়া ভেঙ্গে শিক্ষার জন্য মেয়েদেরকে উচ্চ মাদ্রাসায় পাঠাতে শুরু করেন। ব্যবস্থাপনা ও পরিচালনার শিথিলতার কারণে "হারাগাছ উচ্চ মাদ্রাসার" শিক্ষা ব্যবস্থার অবনতি ঘটতে থাকে। এতে ছাত্র সংখ্যা কমতে থাকে এবং উপযুক্ত শিক্ষকের ওভাব প্রকট হয়ে দেখা দেয়। খন্দকার আঃ বারী সাহেব স্কুলের প্রধান শিক্ষক নিয়োগ করা হয়। ১৯৫৯ সালে ইহার গোড়া পত্তন হয় ও ১৯৬০ সালে এই স্কুলটি যথারীতি অনুমোদন লাভ করে।
হারাগাছ উচ্চ মাদ্রাসার শুভাকাঙ্কী কর্তৃপক্ষ "হারাগাছ হাই স্কুল" প্রতিষ্ঠার পর সচেতন ও তৎপর হয়ে উঠেন। তারাও মাদ্রাসা শিক্ষার পরিবর্তে সাধারণ শিক্ষা ব্যবস্থা গড়ে তোলার প্রচেষ্টা চালান এবং ফলশ্রুতিতে তারা ঊর্ধ্বতন শিক্ষা কর্তৃপক্ষের সহায়তায় নব প্রতিষ্ঠিত হারাগাছ হাই স্কুলটিকে স্থানান্তরিত করে নিয়ে হারাগাছ উচ্চ মাদ্রাসার সঙ্গে একীভূত করেন। হারাগাছ উচ্চ মাদ্রাসাটিকে হাই স্কুল রূপে রূপান্তরিত করেন। তৎকালীন পূর্ব পাকিস্তান শিক্ষা বোর্ডের নির্দেশে ক্রমে হারাগাছ হাই মাদ্রাসার বিলুপ্তি ঘাটে।
দ্য গার্ডিয়ান
দ্য গার্ডিয়ান () ১৮২১ সালে প্রতিষ্টিত যা ১৯৫৯ সাল অবধি দ্য মাঞ্চেস্টার গার্ডিয়ান নামে পরিচিত ছিল, একটি ব্রিটেনের একটি জাতীয় দৈনিক পত্রিকা। বর্তমানে এই পত্রিকার সম্পাদক অ্যালান রুসব্রিজার। ১৯ শতকে স্থানীয় পত্রিকা হিসেবে চালু হওয়া এই পত্রিকাটি পরবর্তিতে জাতীয় পত্রিকায় রূপ নেয় যার বর্তমানে একটি জটিল সাংগঠনিক রূপ বিদ্যমান এবং ইন্টারনেট ব্যবস্থার কল্যানে এটি আন্তর্জাতিক গণমাধ্যমে রূপ নিয়েছে। এই প্রকাশনীর "দ্য অভসার্ভার" ও "দ্য গার্ডিয়ান উইকলি" নামে দুটি সাপ্তাহিকী প্রকাশ করে থাকে।
"দ্য গার্ডিয়ান" এর প্রতিদিনের প্রকাশন প্রায় ২০৪,২২২ যেটি সংখ্যার দিক দিয়ে "দ্য ডেইলি টেলিগ্রাফ" এবং "দ্য টাইমস" এর চেয়ে কম কিন্তু "দ্য ইন্ডিপেন্ডেন্ট" এর চেয়ে বেশি।
১৯৮৭ দক্ষিণ এশীয় গেমস
১৯৮৭ দক্ষিণ এশীয় গেম্‌স, অনুষ্ঠানিকভাবে ৩য় দক্ষিণ এশীয় গেম্‌স কলকাতা, ভারতে ১৯৮৭ সালে অনুষ্ঠিত হয়। এটি ছিল ভারতে অনুষ্ঠিত প্রথম দক্ষিণ এশীয় গেম্‌স। এটি কলকাতা এবং সম্পূর্ণ পশ্চিমবঙ্গে অনুষ্ঠিত হওয়া বৃহত্তম ক্রীড়া ইভেন্ট ছিল। 
৩য় দক্ষিণ এশীয় গেম্‌সের জন্য আনুষ্ঠানিকভাবে ১০টি ক্রীড়া বিষয় ছিল। আগের দুই আসরের মত এই আসরেও ভারত শীর্ষ স্থান ধরে রাখে এবং মোট পদকের ৪৩% জয় করে।
১৯৮৭ দক্ষিণ এশীয় গেম্‌সে ৭টি দেশ অংশগ্রহন করে।
অটিস গিবসন
অটিস ডেলরয় গিবসন (; জন্ম: ১৬ মার্চ, ১৯৬৯) বার্বাডোসের সেন্ট পিটার এলাকায় জন্মগ্রহণকারী ওয়েস্ট ইন্ডিজের সাবেক ও বিখ্যাত আন্তর্জাতিক ক্রিকেট তারকা। পেস বোলার হিসেবে পুরনো ক্রিকেট বলে দারুণ চমক দেখাতে পারতেন অটিস গিবসন। বর্তমানে তিনি অস্থায়ীভাবে ইংল্যান্ড দলের বোলিং কোচের দায়িত্ব পালন করছেন। এর পূর্বে ২০১০ থেকে ২০১৪ সাল মেয়াদকালে তিনি ওয়েস্ট ইন্ডিজের প্রধান কোচের দায়িত্বে ছিলেন।
ওয়েস্ট ইন্ডিজ ক্রিকেট দলের হয়ে গিবসন মাত্র দু’টি টেস্টে অংশগ্রহণ করেছেন। ২২ জুন, ১৯৯৫ তারিখে ইংল্যান্ড দলের বিপক্ষে টেস্ট ক্রিকেটে অভিষিক্ত হন তিনি। প্রথম ইনিংসে তিনি অ্যালেক স্টুয়ার্ট ও ড্যারেন গফের উইকেট লাভ করেছিলেন। ব্যাটিংয়ে নেমে তিনি করেছেন ২৯ ও ১৪ রান। ঐ টেস্টে তার দল ৭২ রানের ব্যবধানে পরাভূত হয়েছিল।
দক্ষিণ আফ্রিকার বিপক্ষে নিজস্ব দ্বিতীয় টেস্টে অংশ নিয়ে কেবলমাত্র জ্যাক ক্যালিসের উইকেট দখল করেছিলেন তিনি। ঐ খেলায় তার সর্বোচ্চ ৩৭ রান আসে। খেলায় দক্ষিণ আফ্রিকা ১৪৯ রানে বিজয়ী হয়েছিল।
দক্ষিণ আফ্রিকায় অ্যালান ডোনাল্ডের ধারাভাষ্যকার হিসেবে দায়িত্ব পালনে ব্যস্ত থাকায় গিবসনকে ২০ সেপ্টেম্বর, ২০০৭ তারিখে ইংল্যান্ডের বোলিং কোচ হিসেবে মনোনীত করা হয় ও শ্রীলঙ্কায় একদিনের সিরিজে দলের সাথে গমন করেন তিনি। সিরিজ শেষে তাকে ইংল্যান্ডের বোলিং কোচের দায়িত্ব পূর্ণাঙ্গভাবে দেয়া হয়। এরফলে তার খেলোয়াড়ী জীবন কার্যত শেষ হয়ে যায়।
তার পূর্বে দুই মৌসুমে ন্যাশনাল একাডেমিতে পিটার মুরেজের সাথে কাজ করেছেন। ৩০ জানুয়ারি, ২০১০ তারিখে ঘোষণা করা হয় যে, তিনি ইংল্যান্ডের দায়িত্ব ত্যাগ করে ওয়েস্ট ইন্ডিজের প্রধান কোচের দায়িত্ব পালন করবেন। এরফলে ২০১০ থেকে ২০১৪ সাল মেয়াদকালে তিনি ওয়েস্ট ইন্ডিজের প্রধান কোচের দায়িত্বে ছিলেন। কিন্তু ছয় মাস পরই ওয়েস্ট ইন্ডিজ ক্রিকেট বোর্ডের সভাপতি ডেভ ক্যামেরন কর্তৃক তিনি পদচ্যুত হন যা বিশ্বকাপের পূর্ব পর্যন্ত শূন্য ছিল। এরপর ২৬ মার্চ, ২০১৫ তারিখ থেকে ওয়েস্ট ইন্ডিজ সফরে ইংল্যান্ডের বোলিং কোচ হিসেবে পুণরায় তাকে অন্তর্ভুক্ত করা হয়।
গো শালিক
গোশালিক বা গোবরে শালিক ভারতীয় উপমহাদেশ ও দক্ষিণ-পূর্ব এশিয়ার একপ্রজাতির শালিক। ইংরেজিতে এদের নাম "Pied Myna" বা "Asian Pied Starling"। বৈজ্ঞানিক নাম "Sturnus contra"। সমতলভূমি ও পাহাড়ের পাদদেশে খুব সহজেই এদের দেখা মেলে। ভাতশালিকের মত এরাও মানুষের আশেপাশে থাকতে ভালবাসে। সেকারণে শহরে আর গ্রামেগঞ্জে অতি সহজেই এদের দেখা মিলে যায়। এরা বেশ উচ্চস্বরে ডাকে এবং ডাক বেশ বৈচিত্র্যপূর্ণ ও সুরেলা।
গোশালিক সর্বোচ্চ ২৩ সেন্টিমিটার পর্যন্ত লম্বা হয়। এদের ঠোঁট লম্বা এবং হলুদাভ, ঠোঁটের গোড়া লালাচে। কালো পুতির মতো দুটো চোখ এবং চোখের দু’পাশে, দু’ডানার পাশে লম্বা রেখার মতো সাদা পালক এদের আকর্ষণীয় করে তোলে। এদের বুকের পালক সাদা বা সাদাটে, লেজ পুরোটাই কালো রঙের। এছাড়া পিঠ, মাথা, গলার পালকের রং কালো। গোশালিকের স্ত্রী ও পুরুষে কোন ভিন্নতা নেই। অপ্রাপ্তবয়স্ক শালিকের গায়ের রঙ গাঢ় বাদামি। এরা বেশ ধীরলয়ে ওড়ে এবং ওড়ার ধরন অনেকটা প্রজাপতির মত। সম্পূর্ণ শ্বেতকায় গোশালিক দেখা গেছে, তবে তা হয়েছে জিনগত কারণে।
গোশালিক খড়, শুকনো ঘাস, লতাপাতা ইত্যাদি দিয়ে আগোছালো বাসা বানায়। এরা মূলত পোকা মাকড় খেতেই বেশি ভালবাসে। এদের গোবরে শালিক নামকরণের অন্যতম কারণ এদের গরু, ঘোড়া অন্যান্য পশুর গোবর ঘেঁটে পোকা মাকড় খেতেই দেখা যায় বেশি।
জইশ-ই-মুহাম্মদ
জইশ-ই-মুহাম্মদ (, "মুহাম্মাদের সৈন্য", এছাড়া "জইশ-ই-মুহাম্মদ") কাশ্মীর ভিত্তিক জিহাদি সংগঠন। সংগঠনটির প্রাথমিক লক্ষ্য কাশ্মীরকে ভারত থেকে পৃথক করা এবং সে জন্য ভারত নিয়ন্ত্রিত কাশ্মীরে হামলা চালিয়েছে সংগঠনটি। ২০০২ সালে পাকিস্তানে জইশ-ই-মুহাম্মদ নিষিদ্ধ হয়।
১৯৯৯ সালের ২৪ ডিসেম্বর কাঠমান্ডুতে ইন্ডিয়ান এয়ারলাইন্সের বিমান পাকিস্তানভিত্তিক জঙ্গিরা ১৮০ জন যাত্রীসহ আইসি ৮১৪ ফ্লাইটটিকে অমৃতসর,লাহোর ও দুবাই হয়ে আফগানিস্তানের কান্দাহারে নিয়ে যায়। এই ঘটনার কারামুক্তির অল্পদিন পরে মওলানা মাসউদ আজহার ২০১০ সালের মার্চ মাসে জইশ-ই-মুহাম্মদ গড়ে তোলেন। হরকাতুল মুজাহিদীনের অধিকাংশ সদস্যই মওলানা আজহারকে অনুসরণ করে নতুন দল জইশ-ই-মুহাম্মদে যোগ দেয়।
২০০২ সালের জানুয়ারি মাসে প্রেসিডেন্ট পারভেজ মুশাররফ সরকার জইশ-ই-মুহাম্মদকে নিষিদ্ধ করলে দলটি নাম বদলে খাদ্দাম- উল- ইসলাম হিসেবে সন্ত্রাসবাদী কার্যক্রম চালিয়ে যায়।
মামুন আব্দুল গাইয়ুম
মামুন আব্দুল গাইয়ুম (; জন্ম: ২৯ ডিসেম্বর, ১৯৩৭) ১৯৭৮ সাল থেকে ২০০৮ সাল পর্যন্ত দীর্ঘ ৩০ বছর মালদ্বীপের রাষ্ট্রপতি ছিলেন। ২০০৮ সালে মালদ্বীপে প্রথম বহুদলীয় নির্বাচন অনুষ্ঠিত হয় এবং এ নির্বাচনে মামুন আব্দুল গাইয়ুম এমডিপির মোহাম্মদ নাশিদের কাছে পরাজিত হন।
১৯৭৮ সালে যে কোনো কারণে ইব্রাহিম নাসির সিঙ্গাপুরে পালিয়ে গেলে ক্ষমতার হাল ধরেন একনায়ক মামুন আব্দুল গাইয়ুম। তিনি ৩০ বছর মালদ্বীপের রাষ্ট্রপতি ছিলেন। প্রতিবারই তিনি একক নির্বাচনী প্রার্থী ছিলেন এবং নির্বাচনের মাধ্যমে ক্ষমতায় অভিষিক্ত ছিলেন। তাসত্ত্বেও মালদ্বীপের বাসিন্দারা গণতন্ত্রের সুখ ভোগ করতে পারেনি। মামুন আব্দুল গাইয়ুমের দীর্ঘ শাসনামলে তার নেতিবাচক কাজের কট্টর সমালোচকদের অন্যতম ছিলেন সাংবাদিক নাশিদ।
বদরখালী ইউনিয়ন, চকরিয়া
বদরখালী বাংলাদেশের কক্সবাজার জেলার অন্তর্গত চকরিয়া উপজেলার একটি ইউনিয়ন।
বদরখালী ইউনিয়নের আয়তন ৪৩৭৫ একর (১৭.৭১ বর্গ কিলোমিটার)।
২০১১ সালের পরিসংখ্যান অনুযায়ী বদরখালী ইউনিয়নের লোকসংখ্যা ৩৮,৬০০ জন। এর মধ্যে পুরুষ ১৯,৯৪৬ জন এবং মহিলা ১৮,৬৫৪ জন।
চকরিয়া উপজেলার সর্ব-পশ্চিমে বদরখালী ইউনিয়নের অবস্থান। চকরিয়া উপজেলা সদর থেকে এ ইউনিয়নের দূরত্ব প্রায় ১৭ কিলোমিটার। এ ইউনিয়নের দক্ষিণে সাহারবিল ইউনিয়ন; পূর্বে সাহারবিল ইউনিয়ন, পশ্চিম বড় ভেওলা ইউনিয়ন ও ঢেমুশিয়া ইউনিয়ন; উত্তরে পশ্চিম বড় ভেওলা ইউনিয়ন ও ঢেমুশিয়া ইউনিয়ন এবং পশ্চিমে মাতামুহুরী নদী ও পেকুয়া উপজেলার উজানটিয়া ইউনিয়ন, মহেশখালী উপজেলার কালারমারছড়া ইউনিয়ন ও শাপলাপুর ইউনিয়ন অবস্থিত।
চকরিয়া সুন্দরবনের বদরখালী ঘোনা মৌজা নিয়ে ১৯৩০ সালে বদরখালী সমবায় কৃষি উপনিবেশ সমিতির মাধ্যমে সম্পূর্ণ বদরখালী এলাকা বন-আবাদ পূর্বক মানব বসতির উপযুক্ত করা হয়। এই বদরখালী মৌজা ১৯৩০ সালের পূর্বে চকরিয়া সুন্দরবনের একটি অংশ ছিল। ভূতপূর্ব চকরিয়া থানার অন্যতম বৃহত্তম ইউনিয়ন বদরখালী ইউনিয়ন বোর্ডের ৪টি ওয়ার্ড নিয়ে বদরখালী গ্রাম। স্বাধীনতা সংগ্রামে পূর্বের বদরখালী ইউনিয়ন বর্তমানে ৭টি ইউনিয়নে বিভক্ত, যা বর্তমানে মাতামহুরী প্রস্তাবিত উপজেলা। ইউনিয়নসমূহ হলো বদরখালী, পশ্চিম বড় ভেওলা, ঢেমুশিয়া, কোনাখালী, ভেওলা মানিকচর, পূর্ব বড় ভেওলা ও সাহারবিল ইউনিয়ন। পরবর্তী সময়ে ১৯৭২ সালের দিকে বৃহত্তর বদরখালী ইউনিয়ন সংকুচিত হয়।
বদরখালী ইউনিয়ন চকরিয়া উপজেলার আওতাধীন ১৪নং ইউনিয়ন পরিষদ। এ ইউনিয়নের প্রশাসনিক কার্যক্রম চকরিয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ। এ ইউনিয়নের গ্রামগুলো হল:
বদরখালী ইউনিয়নের স্বাক্ষরতার হার ৩২.৫৫%। এ ইউনিয়নে ১টি ডিগ্রী কলেজ, ১টি ফাজিল মাদ্রাসা, ৩টি মাধ্যমিক বিদ্যালয়, ১টি দাখিল মাদ্রাসা, ২টি নিম্ন মাধ্যমিক বিদ্যালয় ও ৯টি প্রাথমিক বিদ্যালয় রয়েছে।
বদরখালী ইউনিয়নে যোগাযোগের প্রধান সড়ক হল চিরিঙ্গা-বদরখালী সড়ক। প্রধান যোগাযোগ মাধ্যম সিএনজি চালিত অটোরিক্সা ও টমটম।
বদরখালী ইউনিয়নের অর্থনীতি প্রধানত কৃষি ও মৎস্য নির্ভর। ধান, পান, লবণ, মাছ, গাছ, চিংড়ি, তাঁত, কাঁকড়া, শুটকিসহ রয়েছে বিপুল অর্থকরী সম্পদ। এসব সম্পদ স্থানীয় চাহিদা মিটিয়ে দেশের বিভিন্ন জেলায় চালান হচ্ছে। বিশেষ করে পান দেশের গণ্ডি পেরিয়ে বিদেশেও চলে যাচ্ছে। বদরখালীর বিস্তীর্ণ ভূমি জুড়ে রয়েছে মিঠা পানের বরজ, সোনালী ধানের ক্ষেত ও রূপালী দানার খৈ-এর মতো লবণের মাঠ। পুরুষ পরম্পরায় এ অঞ্চলের মানুষ এই সম্পদের উপর ভর করে জীবিকা নির্বাহ করে আসছে।
বদরখালী ইউনিয়নে ৫০টি মসজিদ ও ১টি মন্দির রয়েছে।
বদরখালী ইউনিয়নের পশ্চিম পাশ দিয়ে বয়ে চলেছে মাতামুহুরী নদী। এছাড়া রয়েছে কলেজপাড়া খাল, ছনুয়াপাড়া খাল, মাতারবাড়ীপাড়া খাল, শহরিয়াপাড়া খাল, উত্তর নতুনঘোনা খাল, মুহুরীজোড়াপাড়া খাল, সাতদুনিয়া খাল, সাতডালিয়াপাড়া খাল, নয়াপাড়া খাল, আজমনগরপাড়া খাল, লম্বাখালীপাড়া খাল, বাজারপাড়া খাল।
বদরখালী ইউনিয়নের প্রধান প্রধান হাট/বাজারগুলো হল বদরখালী বাজার ও নতুন বাজার।
মোহাম্মদ নাশিদ
মোহাম্মদ নাশিদ (ধিবেহী: މުހައްމަދު ނަޝީދު; জন্ম ১৭ মে ১৯৬৭) মালদ্বীপের গণতান্ত্রিকভাবে নির্বাচিত প্রথম প্রেসিডেন্ট ছিলেন। ২০০৮ সালে দেশটির গণতান্ত্রিক ইতিহাসে প্রথমবারের মত অনুষ্ঠিত অবাধ এবং নিরপেক্ষ প্রেসিডেন্ট নির্বাচনে জয়লাভ করেন তিনি। জলবায়ুর পরিবর্তন ও গণতন্ত্রের জন্য লড়াই, বিশ্বে প্রথম পানির নিচে মন্ত্রিসভার বৈঠক অনুষ্ঠান, দেশের পর্যটন শিল্পের আয় দিয়ে নতুন দেশ গড়ার পরিকল্পনা প্রভৃতি কারণে তিনি আন্তর্জাতিক অঙ্গনে বিশেষ সুনাম অর্জন করেছিলেন।
১৯৭৮ সালে মামুন আব্দুল গাইয়ুম মালদ্বীপের প্রেসিডেন্টের দায়িত্বভার গ্রহণ করেন এবং দীর্ঘ ৩০ বৎসর তিনি দেশ শাসন করেন। ২০০৮ সালে মালদ্বীপে প্রথম বহুদলীয় নির্বাচন অনুষ্ঠিত হয় এবং এ নির্বাচনে মামুন আব্দুল গাইয়ুমকে পরাজিত করে এমডিপির মোহাম্মদ নাশিদ প্রেসিডেন্ট নির্বাচিত হয়েছিলেন। তার হাত ধরেই মালদ্বীপে নতুন করে গণতন্ত্রের জয়যাত্রা শুরু হয়। কিনতু তিন বৎসর ক্ষমতায় থাকার পর বিচার বিভাগ ও পুলিশ বাহিনীর সাথে মতপার্থক্যের কারণে তিনি পদত্যাগ করেন।
এহুদ বারাক
এহুদ বারাক (, , "ইহুদ বারাক "; জন্ম ইহুদ ব্রগ; ১২ ফেব্রুয়ারি ১৯৪২) ইসরায়েলের সাবেক প্রধানমন্ত্রী যিনি দেশটির সামরিক ও রাজনৈতিক ক্ষেত্রে দীর্ঘকাল গুরুত্বপূর্ণ দায়িত্ব পালন করেন। ১৯৯৯ থেকে ২০০১ সাল পর্যন্ত এহুদ বারাক ইসরায়েলের প্রধানমন্ত্রী ছিলেন। প্রতিরক্ষা বাহিনীতে তিনি ৩৯ বছর কর্মরত ছিলেন এবং চিফ অব জেনারেল স্টাফের দায়িত্বও পালন করেন। এহুদ বারাক ইসরাইলি সামরিক বাহিনীর ১৪তম চিফ অব স্টাফ হিসেবে দায়িত্ব পালন করেছেন এবং ফিলিস্তিনিদের বিরুদ্ধে বেশ কয়েকটি অভিযানে নেতৃত্ব দিয়েছেন। এরপর তিনি দেশের স্বরাষ্ট্রমন্ত্রী ও পররাষ্ট্রমন্ত্রীর দায়িত্ব পালন করেন। ১৯৯৯ সালের সাধারণ নির্বাচনে বেনিয়ামিন নেতানিয়াহুকে পরাজিত করেন।
গ্রাহাম ফোর্ড
গ্রাহাম জেভিয়ের ফোর্ড (; জন্ম: ১৬ নভেম্বর, ১৯৬০) নাটাল প্রদেশে জন্মগ্রহণকারী দক্ষিণ আফ্রিকার প্রথম-শ্রেণীর সাবেক ক্রিকেটার। বর্তমানে তিনি কোচের দায়িত্ব পালন করছেন। জানুয়ারি, ২০১২ সাল থেকে জিওফ মার্শের পরিবর্তে ৩১ ডিসেম্বর, ২০১৩ তারিখ পর্যন্ত তিনি শ্রীলঙ্কা দলের প্রধান কোচের দায়িত্ব পালনের পর পুণরায় জানুয়ারি, ২০১৬ থেকে এ দায়িত্বে রয়েছেন।
ক্রিকেটে তিনি ডানহাতি ব্যাটসম্যান হিসেবে মাঠে নামতেন। সমগ্র খেলোয়াড়ী জীবনে তিনি ৭টি প্রথম-শ্রেণীর ক্রিকেট খেলায় অংশগ্রহণ করেছেন। ১৯৮২-৮৩ মৌসুমে নাটাল বি দলের মাধ্যমে প্রথম-শ্রেণীর ক্রিকেটে অভিষিক্ত হন। তিনি অনেকগুলো ক্রীড়ায় পারদর্শীতা দেখান। প্রাদেশিক দলের সাবেক টেনিস চ্যাম্পিয়ন ছিলেন তিনি। পাশাপাশি নাটালের পক্ষ হয়ে ফুটবল খেলায়ও প্রতিনিধিত্ব করেন। এছাড়াও রাগবি ইউনিয়নের রেফারি হিসেবেও যোগ্যতা অর্জন করেছেন।
১৯৯২ সালে নাটাল ক্রিকেট দলের কোচের দায়িত্ব লাভ করেন। ঐ সময় তিনি ম্যালকম মার্শাল, ক্লাইভ রাইস, শন পোলক, জন্টি রোডস, ল্যান্স ক্লুজনারের ন্যায় ক্রিকেটারদেরকে পরিচালনা করেছেন। ১৯৯৬-৯৭ মৌসুমে প্রাদেশিক দলের প্রথম-শ্রেণীর ক্রিকেট ও একদিনের ট্রফি বিজয়ে নেতৃত্ব দেন।
১৯৯৯ সালের বিশ্বকাপ ক্রিকেটে তিনি বব উলমারের সহকারী হিসেবে দক্ষিণ আফ্রিকা দলকে সেমি-ফাইনালে উত্তরণ ঘটান, যেখানে তারা অস্ট্রেলিয়ার কাছে হেরে যায়। বিশ্বকাপ প্রতিযোগিতার পর তিনি বব উলমারের স্থলাভিষিক্ত হন ও ১১টি সিরিজের ৮টিতেই তার দল বিজয়ী হয়েছিল। কিন্তু, দেশে-বিদেশে উভয় জায়গায়ই অস্ট্রেলিয়ার কাছে পরাভূত হওয়ায় জুন, ২০০২ সালে কোচের দায়িত্ব থেকে অব্যহতি পান।
২০০৫ সালে তিনি কেন্টের ক্রিকেট পরিচালক নিযুক্ত হন। ২০০৬ সালে ফোর্ড দক্ষিণ আফ্রিকায় ফিরে যান ও ডলফিন্সের কোচের দায়িত্ব নেন। কিন্তু একই বছর তিনি ব্যক্তিগত কারণে পদত্যাগ করেন।
৯ জুন, ২০০৭ তারিখে ভারতীয় ক্রিকেট দলের কোচের দায়িত্বের প্রস্তাবনা পেলেও পারিবারিক সিদ্ধান্তে এ প্রস্তাব প্রত্যাখ্যান করেন। জানুয়ারি, ২০১২ সাল থেকে শ্রীলঙ্কা জাতীয় ক্রিকেট দলের প্রধান কোচের দায়িত্ব পালনকালীন তিনি সেপ্টেম্বর, ২০১৩ সালে পুণরায় দুই বছরের চুক্তি নবায়ণ করতে অস্বীকার করেন। এরফলে শ্রীলঙ্কা ক্রিকেট কর্তৃপক্ষ তাঁর পরিবর্তে পল ফারব্রেসকে জাতীয় দলের কোচ হিসেবে ঘোষণা করে যা ১ জানুয়ারি, ২০১৪ তারিখ থেকে কার্যকরী হয়।
সেপ্টেম্বর, ২০১৩ সালে শ্রীলঙ্কা দলের প্রধান কোচ হিসেবে দুই বছরের চুক্তির মেয়াদ বৃদ্ধিতে অস্বীকার করেন। ২৭ ফেব্রুয়ারি, ২০১৪ তারিখে সারে ক্রিকেট ক্লাবের প্রধান কোচের দায়িত্ব নিতে রাজী হন তিনি। তাঁর কোচিং জীবনের সেরা আবিষ্কার কুমার সাঙ্গাকারা ২০১৫ সালে সারে দলে ছিলেন ও শ্রীলঙ্কান ক্রিকেটকে তার প্রভাববিস্তার করে সেখানে নিয়ে যেতে সহায়তা করেন। পাকিস্তান ও ভারতের বিপক্ষে উপর্যুপরি টেস্ট সিরিজে পরাজয়ের পর সেপ্টেম্বর, ২০১৫ সালে মারভান আতাপাত্তু পদত্যাগ করলে জানুয়ারি, ২০১৬ সালে ফোর্ড আরও একবার শ্রীলঙ্কার প্রধান কোচ হিসেবে নিযুক্তি লাভ করেন।
শাহনামা
শাহনামা অথবা শাহ্-নামা ( "", "রাজাদের বই") পারস্যের (বর্তমান ইরান) কবি ফেরদৌসী দ্বারা লিখিত একটি দীর্ঘ মহাকাব্য। এটি একই সাথে ইরানের ও সারা বিশ্বের ফার্সি ভাষাভাষী লোকদের জন্য জাতীয় মহাকাব্য। ফেরদৌসী ৯৭৭ থেকে ১০১০ সালের মধ্যে ৩০ বছরের অধিক সময় ধরে এই মহাকাব্য রচনা করেন। শাহনামায় প্রায় ষাট হাজার শ্লোক রয়েছে। ইরানের ইতিহাস ও ঐতিহ্যকে তুলে আনা হয়েছে এই মহাকাব্যে। শাহনামাতে মূলত ইরানে ইসলাম পূর্ব ও সপ্তম শতাব্দীতে ইসলামী শাসন ব্যবস্থা চালু হওয়ার পরের কাহিনী বর্ণিত হয়েছে। এ কাহিনীতে রাজাদের গুণগান ও পরবর্তীকালে কবির নিজের অনুভূতির বহিঃপ্রকাশ ঘটেছে। বর্তমানে ইরান, তার পার্শ্ববর্তী ফার্সি ভাষায় কথা বলা আফগানিস্তান ও তাজাকিস্তানের লোকদের কাছে শাহনামা তাদের সাহিত্যের ধারক।
মহাকাব্যটি বর্তমান ইরানের পূর্ব ইতিহাসকে তুলে ধরেছে এবং ফার্সি লোকদের সংস্কৃতিকে ধারণ করছে। এটিতে ইসলাম পূর্ব শেষ সামানাইড রাজার কথাও বলা হয়েছে।
টেকেন
টেকেন, ২০০৮ সালে মুক্তিপ্রাপ্ত ফ্রান্সের একটি অ্যাকশন-থ্রিলার চলচ্চিত্র। ছবিটি পরিচালনা করেছেন পিয়েরি মোরেল এবং এতে অভিনয় করেছেন লিয়াম নিসন, ম্যাগি গ্রেসি, লিল্যান্ড ওসাল, ডেভিড ওয়ারসফেস্কি সহ আরো অনেকে। ছবিটিতে নিসন একজন সাবেক সিআইএ অপারেটিভ যে ফ্রান্স থেকে অপহরন হওয়া তার মেয়েকে খুঁজে বের করে। ৩ অক্টোবর, ২০১২ সালে ছবিটির সিকুয়্যাল টেকেন ২ মুক্তি পেয়েছে।
টেকেন ছবিটি বক্স অফিসে সাফল্য লাভ করে এবং সমালোচকেরা এই ছবিকেই লিয়াম নিসন এর অ্যাকশন নায়ক হওয়ার পেছেনে ভূমিকা আছে বলে মনে করেন।
সাবেক সিআইএ অপারেটিভ ব্রায়ন মিলস (লিয়াম নিসন) তার মেয়ে কিমকে জন্মদিনের শুভেচ্ছা জানাতে তার সাবেক স্ত্রী লেনরির বাড়িতে যায়। এদিকে বর্তমানে ব্রায়ান একটি প্রাইভেট নিরাপত্তা ফার্মে কাজ করে। একদিন তার একটি সংগীতানুষ্ঠানে নিরাপত্তা রক্ষার দায়িত্ব পরে। সে অনুষ্ঠানের শিল্পীকে জানায় তার মেয়ে কিম গান শিখতে আগ্রহী। এমনসময় অনুস্ঠানে গন্ডগোল শুরু হলে ব্রায়ান সেই শিল্পীকে রক্ষা করে। তখন শিল্পী তাকে তার মেয়েকে গান শিখাতে রাজি হয়। ব্রায়ান যখন তার মেয়েকে এই খবর জানানোর জন্য দেখা করে তখন তার মেয়ের কাছ থেকে জানতে পারে সে তার এক বান্ধবীর সাথে প্যারিস ভ্রমনে যাবে। প্রথমে ব্রায়ান রাজি না হলেও তার সাবেক স্ত্রীর পিড়াপীরীতে রাজি হয়ে যায়।
প্যারিসের এক হোটেল থেকে কিম ও তার বান্ধবীকে অপহরন করা হয়। ব্রায়ান খোঁজ নিয়ে জানতে পারে এর সাথে আলবেনিয়ার একটি সন্ত্রাসী গোষ্ঠী জড়িত। তার মেয়েকে অপহরন করেছে মার্কো নামে এক লোক ও তার দল। এরপর ব্রায়ান প্যারিস গিয়ে তার সাবেক এক সহকর্মী যিনি বর্তমানে ফ্রান্স ফেডারেল ব্যুারোতে অফিসিয়াল কাজ করে তার ভিজিটিং কার্ড ব্যবহার করে মার্কোকে খুঁজে বের করে ও তার কাছ থেকে জানতে পারে তার মেয়েকে কোথায় গেলে পাওয়া যাবে। এরপর ব্রায়ান মার্কোকে ইলেক্ট্রিক চেয়ারে বসিয়ে হত্যা করে। এরপর ব্রায়ান তার সেই সাবেক সহকর্মীর কাছ থেকে ঠিকানা নিয়ে একটি ক্লাবে প্রবেশ করে, যেখানে কিম সহ আরো অনেক মেয়েকে নিলামে তুলা হবে। অবশেষে ব্রায়ান একটি ইয়ট থেকে তার মেয়েকে উদ্ধার করে।২০১০ সালের নভেম্বরে ফক্স অফিসিয়ালি ঘোষনা করে টেকেন ২ নামে এর একটি সিকুয়্যাল ওলিভার মেগাটনের পরিচালনায় মুক্তি পাবে। ছবিটি প্রথমে ফ্রান্সে ৩ অক্টোবর, ২০১২ সালে মুক্তি পায় যেখানে লিয়াম নিসন, ম্যাগি গ্রেসি ও ফামেক জেনসন আগের ভূমিকাতেই অভিনয় করেছেন।
লিমর্তেল
লিমর্তেল রিচার্ড ব্যারি পরিচালিত ফ্রান্সের একটি থ্রিলার চলচ্চিত্র।
মার্সেইয়ের সাবেক মাফিয়া গডফাদার চার্লি ম্যাতিইকে (৫৭) তার সাবেক বন্ধুরা গুলি করে হত্যার চেষ্ঠা করে কিন্তু অপারেশনের পর চার্লি বেচেঁ যায়। তার দেহ থেকে ২২টি বুলেট উদ্ধার করা হয়। হাসপাতালের ডাক্তাররা জানায় তার ডান হাত অবশ হয়ে গেছে। হাসপাতা্ল থেকে আসার পর তার শিষ্যদের বারবার অনুরোধ সত্তেও তার উপর হামলাকারীদের বিরুদ্ধে কোন ব্যাবস্থা নেন না। তিনি আর একটি যুদ্ধ শুরু হয়ে যাবার আশঙায় তার শিষ্যদেরও কোন মানুষ মারা থেকে বিরত থাকতে বলেন।
করিম নামে চার্লি ম্যাতিইর এক ভাইকে ম্যাতিইর সাবেক বন্ধুরা তুলে নিয়ে যায় এবং তাকে খুন করে। এরপর চার্লি তার স্ত্রী ও দুই সন্তান সহ তার পরিবারের সকল সদস্যদের নিরাপদ স্থানে রেখে মাফিয়াদের বিরুদ্ধে প্রতিশোধ নিতে থাকে যারা করিমকে খুন করেছে। প্রথমে বাস্তেইন নামে একজনকে তার জন্মদিনের অনুষ্ঠানে গুলি করে হত্যা করে।বাস্তেইন চার্লিকে যে পাঁচজন লোক গুলি করেছিল তাদের মধ্যে একজন।
টনি জাক্কিয়া মাফিয়া প্রধান ও চার্লির সাবেক বন্ধু। তার নির্দেশে চার্লির ছেলেকে অপহরন করা হয়। এরপর এক পুলিশ অফিসারের সাহায্যে চার্লি তার গ্রেফতারের নাটক সাজিয়ে তার ছেলেকে উদ্ধার করে। চার্লি টনি জাক্কিয়াকে খুন করতে জাক্কিয়ার বাসায় যায় ও হাতাহাতির একপর্যায়ে পুলিশ তাদের দুজনকে গ্রেফতার করে। জিঞ্গাসাবাদ শেষে পুলিশ চার্লিকে ছেড়ে দেয়। পরে চার্লি তার হত্যার ষরযন্ত্রের সাথে তারই সহচর একজনের কথা জানতে পারলেও তাকে ক্ষমা করে দেয়।